Naxçıvan TV - Zəngin mədəni irsimizi yaşadan teatr sənətimiz şərəfli inkişaf yolu keçmişdir\n1873-cü ilin martında M.F.Axundzadənin “Lənkəran xanının vəziri” tamaşası ilə əsası qoyulmuş Azərbaycan peşəkar teatrı qarşıya çıxan çətinlikləri dəf edərək zəngin və şərəfli inkişaf yolu keçmişdir. Dövrünün böyük ziyalıları olan Həsən bəy Zərdabi, Nəcəf bəy Vəzirov və Əsgərağa Adıgözəlovun bu sahədəki fədakarlığı qısa zamanda Azərbaycanda teatr hərəkatının yaranmasına səbəb olmuşdur. 1883-cü il mayın 11-də Naxçıvanda dövrünün mütərəqqi ziyalısı Hacı Nəcəf Zeynalovun Naxçıvanın məşhur “Zaviyyə” məhəlləsindəki evində Mirzə Fətəli Axundzadənin “Müsyö Jordan və Dərviş Məstəli şah” komediyası səhnəyə qoyulmuş və bununla da Naxçıvan teatrın əsası qoyulmuşdur.\nTeatra, sənət adamlarına böyük qayğı ilə yanaşan, onlara sözün əsl mənasında hamilik edən ümummilli lider Heydər Əliyevin səyi və köməyi nəticəsində ötən əsrin 70-ci illərində milli teatr sənətimiz sürətli inkişaf yoluna qədəm qoymuşdur. Ulu öndər xalqımızın zəngin yaradıcılıq ənənələrinə malik olan teatr sənətinə yüksək qiymət verərək demişdir: “Xalqı həmişə mənəviyyat birləşdirmişdir. Çünki başqa əsaslara nisbətən mənəvi əsaslar daha güclüdür. Bunlar xalqa daim sənət və xüsusən incəsənət vasitəsilə aşılanmışdır. Ədəbiyyatın insanlara böyük təsiri vardır. Ancaq bir var ki, insan hər hansı bir əsəri özü oxusun, birdə var ki, onu canlı olaraq səhnədə görsün. Ona görə də teatrın həyatımızda rolu böyükdür. Teatr müqəddəs yerdir, tərbiyə ocağıdır, orada çalışanlar fədakardırlar”.\nBöyük dövlət xadimi Heydər Əliyevin ölkəmizə rəhbərlik etdiyi müstəqillik illərində milli teatrımız əsl inkişaf və intibaha qovuşmuş, maddi-texniki bazası gücləndirilmiş, peşəkar aktyor və rejissor kollektivi formalaşmışdır. Bu dövrdən başlayaraq teatrlara diqqət və qayğı artırılmış, yazıçı, aktyor və rejissorların yaradıcılıq şəraitinin yaxşılaşdırılması istiqamətində ardıcıl tədbirlər həyata keçirilmiş, onların əməyi qiymətləndirilmişdir. Teatr kollektivlərinin əməkhaqları artırılmış, aktyorların, rejissorların, dramaturqların yubileyləri geniş qeyd edilmiş, Azərbaycan teatrının beynəlxalq əlaqələri genişlənmişdir.\nAzərbaycan Respublikasının Prezidenti cənab İlham Əliyev də tetrlara diqqət və qayğını artırmışdır. Son illər bu sahədə mühüm islahatlar həyata keçirilmiş, teatr binaları yenidən qurulmuşdur. 2006-cı ildə qəbul olunmuş “Teatr və teatr fəaliyyəti haqqında” Azərbaycan Respublikasının Qanunu, ölkə başçısının “Azərbaycan teatr sənətinin inkişaf etdirilməsi haqqında” 2007-ci il 19 fevral tarixli Sərəncamı və 2009-cu ildə təsdiq edilmiş “Azərbaycan teatrı 2009-2019-cu illərdə Dövlət Proqramı” milli teatrımızın maddi-texniki bazasının möhkəmləndirilməsi, kollektivlərin yaradıcılıq potensialının inkişaf etdirilməsi sahəsində mühüm rol oynamışdır.\nMüstəqillik illərində Naxçıvan Dövlət Musiqili Dram Teatrının yaradıcılıq axtarışları, qastrol səfərləri genişlənmiş, kollektiv milli dəyərlərimizin peşəkar təbliğatçısına çevrilmişdir. Naxçıvan teatrı Türkiyə Respublikasının Ankara, İstanbul, Bursa, Trabzon, Qars, Ərzurum, İqdır, Dənizli, Tarsus, İran İslam Respublikasının Təbriz, Maku və başqa şəhərlərində qastrol səfərlərində olmuş, göstərdiyi tamaşalarla dost və qonşu ölkələrin teatrsevərlərinin rəğbətini qazanmışdır. Naxçıvan teatrının Bakıda və Azərbaycanın digər rayonlarında göstərdiyi tamaşalar da maraqla qarşılanmış, istedadlı aktyorlarımız geniş tamaşaçı sevgisi qazanmışlar. Teatrımız repertuar zənginliyini daim diqqət mərkəzində saxlayır, klassik və çağdaş dramaturgiyamızın dəyərli nümunələrini, dünya klassiklərinin əsərlərini səhnəyə qoyur.\nBu il yaradılmasının 135 illiyi tamam olan Naxçıvan Dövlət Musiqili Dram Teatrının müstəqillik illərində hazırladığı tamaşalar üslub, struktur və janr müxtəlifliyi ilə seçilir. “Atabəylər”, “Pompeyin Qafqaza yürüşü”, "Şeyx Sənan", "İblis", “Hökmdar və qızı”, “Nadir şah”, “Mirzə Cəlil taleyi”, "Ölülər", “Ağa Məhəmməd şah Qacar”, “Əlincə qalası”, “Koroğlunun Çənlibelə qayıdışı”, “Ah Paris, Paris!..”, “Arılar arasında” və "Göy quş" kimi üslub, struktur, janr müxtəlifliyi ilə seçilən tamaşalar teatrın yaradıcılıq axtarışlarının nəticəsidir.\nMuxtar respublikamızda yaradılan ikinci teatr kimi M.T.Sidqi adına Naxçıvan Dövlət Kukla Teatrı da yüksək qayğı ilə əhatə olunmuşdur. 2004-cü ildə müasir bina ilə təmin olunan teatrın Türkiyə, Tacikistan və İran İslam respublikalarına səfərləri beynəlxalq mədəni əlaqələrin qurulmasında əhəmiyyətli rol oynamışdır. Naxçıvan Muxtar Respublikası Ali Məclisi Sədrinin 2006-cı il 4 oktyabr tarixli Sərəncamı ilə yaradılan Naxçıvan Dövlət Uşaq Teatrı isə müxtəlif illərdə hazırladığı tamaşalarla balacaların qəlbinə yol tapmağı bacarmışdır. Bu gün muxtar respublikanın şəhər və rayonlarında xalq teatrları da uğurla fəaliyyət göstərir. Son illərdə xalq teatrlarının “Kamança”, “Ac həriflər”, “Xəcalət”, “Şöhrət ardınca”, “Ezop”, “Ər və arvad”, “Unuda bilmirəm”, “Qəşəmin yuxusu”, “Dələduz”, “Ev tərbiyəsinin bir şəkli”, “Bəxtsiz cavan”, “Tiflis səfəri” kimi tamaşaları ictimaiyyət tərəfindən maraqla qarşılanmışdır.\nMüstəqillik illərində Naxçıvan teatrının tədqiqi ilə bağlı bir sıra uğurlu işlər də həyata keçirilmiş, monoqrafiya və kitablar nəşr olunmuşdur. Naxçıvan Muxtar Respublikası Ali Məclisi Sədrinin diqqət və qayğısı ilə nəşr olunan “Naxçıvan teatrının salnaməsi” kitabı yüksək qiymətə layiqdir. Kitabda Naxçıvan teatrı ilə bağlı çoxsaylı mühüm elmi əhəmiyyətə malik sənədlər, fotoşəkillər və digər məlumatlar ilk dəfə olaraq oxuculara təqdim olunmuşdur.\nMuxtar respublikamızda gənc aktyor nəslinin yetişməsi üçün də ardıcıl tədbirlər görülür. Naxçıvan Dövlət Universitetində Aktyorluq sənəti ixtisası yaradılmışdır. Bunun nəticəsidir ki, hər il istər dövlət, istərsə də xalq teatrlarının heyətinə onlarla gənc qatılır, yaratdıqları obrazlarla teatrsevərlərin qəlbinə yol tapırlar.\nTeatrlarımız həmişə bütün tarixi proseslərdə milli düşüncənin, cəmiyyət həyatının yeniləşməsinə və inkişafına xidmət etmişdir. Xalqımızın mənəvi təkamülündə, mədəni səviyyəsinin yüksəldilməsində, böyük idealların xalqa çatdırılmasında, dövlət müstəqilliyimizin möhkəmləndirilməsində teatrlarımızın özünəməxsus xidmətləri vardır.\nNaxçıvan teatrı gün də öz mütərəqqi ənənələrinə sadiq qalaraq fəaliyyətini davam etdirir.


Bakı isə “kafirxanadır”, biz də sionist… | İnter Press\n05 Oktyabr 2021, 14:30\nBakı isə “kafirxanadır”, biz də sionist…\nHər şeyi öz adı ilə çağırmaq lazımdır. Bunlar nə “hüseynçi”, nə də “zeynəbçi” deyillər. Bunlar irançıdırlar. Ağalarının dediyi ilə oturub-duranlar.\nƏn maraqlısı da budur ki, bu insanlar dini pərdə altında yaşadıqları ölkəyə təhdid yağdırırlar. Sonra da Avropa Birliyi deyir ki, Azərbaycanda söz azadlığı yoxdur. Vallah bundan artıq söz azadlığı varsa, göstərsinlər. Adam oturub Bakıda, qara çarşabda, dövlətə, ölkəyə və onun digər vətəndaşlarına təhdid edib, barmaq silkələyir. Biz də sakit baxırıq. Çünki, əgər mən qayıdıb bir kəlmə söz desəm, irançılar məni dini pərdə altında kafir və sionist edib cümlə-cahana biabır edəcəklər. Elə həyasızlıqla israr edəcəklər ki, doğma anam məndən imtina edəcək.\nQorxurammı? Bəli. Çünki cahil adamlardan qorxulu bu dünyada heç nə yoxdur. O kəs ki yaşadığı ölkəyə, dövlətçiliyə, dövlətə İrana görə təhdid edir və açıq bildirir ki, çox keçməz Bakıda, Azərbaycanda hamının gününü qara əskiyə bükəcəyik.\nİndi adam deməyə də qorxur ki, ey irançılar, İran belə şirindi, sevimlidir, gözəldir niyə ora köçmürsünüz? Orada hamı qara çarşabda, saqqalda gəzir. Dörd tərəf mömin bəndələr.\nBakı isə “kafirxanadır”, biz də sionist.\nXəbəri olmayanlar üçün isə qeyd edim ki, sionizm yəhudilərin milli hərəkatıdır.\nBu hərəkat 19-cu əsrin sonlarında Şərqi Avropanın yəhudi ziyalıları tərəfindən irəli sürülüb. Əsas məqsəd isə tarix boyu qovulan, zorakılığa məruz qalan bir xalqın öz dövlətinə malik olmasıdır.\nİkinci Dünya müharibəsi dövründə 6 milyondan çox Avropa yəhudisinin həyatına son qoyan Holokost faciəsindən (yəhudi olduğu üçün soyqırıma məruz qalmalarından) sonra bu hərəkat daha böyük vüsət aldı. Dünya ictimaiyyəti də yəhudilərin öz dövlətlərini qurmaq haqqını tanıdı.\nYəni hər kəlmə başı sionist deyə bağıranlar açığı heç bu sözün mənasını da bilmirlər. İrandan aldıqları təlimatı da doğru-düzgün oxumurlar, ya da oxumağa savadları çatmır. İki-üç dua əzbərləyib, “bacılar” deyib, özlərini mollabacı kimi təqdim edənlər üçün müqəddəs heç nə yoxdur. Onlar şəhidin məzarı üstündə İranın təbliğatını aparır, öz “ağa”larının tapşırığını yerinə yetirirlər. Sonra da deyirlər ki, “biz əsl müsəlmançılığı təbliğ edirik”.\nİranın siyasi mövqeyinə bir balaca nəzər salaq. Hazırda İran sanksiyalar içində boğulub batan ölkədir. Dünyaya çıxışı demək olar ki, yoxdur. Hər dəfə də daha çox sanksiya məngənəsinə düşür. Çünki öz varlığı və siyasəti ilə hamını təhdid edir. İndi də keçib Bakıya. 30 il ərzində erməni ilə bacı-qardaş olan İran bu gün Azərbaycanın qələbəsini həzm edə bilmir. Hər vəchlə bunu ictimaiyyətə bildirir.\nYəqin ki, məşhur “İran təranələri” yadınızdadır. Fars kişilərinin bu musiqi altında qəribə rəqsi də yadınıza düşər. Niyə bunu xatırlatdım? İranın siyasəti eyniylə bu rəqs kimidir. Əzilib-büzülərək, altdan-altdan su yeritmək. Müasir beynəlxalq siyasətdə bunun adı proksi müharibə adlanır.\nProksi müharibə dedikdə üçüncü ölkənin ərazisində baş verən hərbi əməliyyatlarda, qarşıdurmada olan digər iki ölkənin mübarizəsidir. Sanki müharibə üçüncü əlin vasitəsilə həyata keçirilir. İlk dəfə bu termin siyasətçi və sosioloq Karl Volfqanq Doyç tərəfindən müəyyən edilib.\nİran da mübarizə apardığı ölkələrlə açıq müharibə apara bilmədiyi üçün bu cür proksi müharibələrdən istifadə edir. İranın Yəməndə, Suriya və İraqda ara-qarışdırması artıq heç kimə sirr deyil.\nDiqqətinizə ilk olaraq İranın Yəməndəki hərbi-siyasi müdaxiləsini çatdırıram. İran Yəmənin qanuni hökumətini devirən husi üsyançılarına həm maddi, həm də hərbi-texniki cəhətdən dəstək olub. Bununla da regionda öz təsir qüvvəsini artırmağa çalışıb. Lakin qanuni hökuməti dəstəkləyən Səudiyyə Ərəbistanı İranın geniş əl-qol açmasına imkan verməyib. Qeyd edim ki, Yəməndəki vətəndaş müharibəsində 112 min adam həlak olub.\nİranın qarışdırdığı daha bir müsəlman ölkəsi isə İraqdır.\nYəqin ki, general Süleymaninin ölümü yadınızdadır. O vaxt çox az adam sual verdi ki, niyə İranın yüksək rütbəli hərbçisi İraqda öldürülüb. Çünki Süleymani İranın hərbi-siyasi maraqlarını İraqda müdafiə edirdi.\nGeneral Süleymani Suriya müharibəsində qüvvələr nisbətini Bəşər Əsədin xeyrinə dəyişməyə və İranın təsir gücünü yüksəltməyə nail olmuşdu. Süleymani İraqda baş verən etirazları şəxsən vəhşicəsinə yatırırdı.\nLakin bu, çox çəkmədi, ABŞ hava zərbəsi nəticəsində general Qasım Süleymanini Bağdadda məhv etdi. Düzdür, rəsmi Tehran generalın qisasının alınacağı barədə xeyli açıqlama verdi, hətta bu barədə cizgi filmi də çəkdi. Amma ondan o tərəfə bir hadisə baş vermədi.\nİran Suriyadakı hərbi-siyasi iştirakını ilk dövrlər inkar edirdi. Rəsmi Tehran hər vəchlə Suriyadakı vətəndaş müharibəsində olmadığını sübut etməyə çalışırdı. Lakin Hələb əməliyyatına bir həftə qalmış Suriyaya yüzlərlə iranlı hərbçinin gəldiyi barədə sübutlar üzə çıxdı.\nHələb şəhərinin cənubunda Suriya ordusunun geniş hücum əməliyyatı İranın münaqişədə olmasından xəbər verirdi.\nDaha sonra isə İran Suriyada İslam İnqilabı Keşikçiləri Korpusunun (SEPAH) 4 yüksək rütbəli zabitinin Suriyada həlak olduğunu etiraf etdi. Digər mənbələrdə daha çox göstərilir.\nBunlardan iranlı general Hüseyn Həmədani, SEPAH-ın general-mayoru Fərşad Hasunizadə və briqada generalı Həmid Möhtərbəndin adını çəkə bilərik. Onların Suriyada İŞİD yaraqlılarına qarşı döyüşlərdə iştirak zamanı həlak olunduğu bildirilir.\nİranın proksi müharibələrdə iştirakı bəlli olsa da, qalibiyyəti barədə söz demək çətindir. İran hökuməti milyonlarla, bəlkə də daha çox vəsaiti məhz üçüncü ölkənin ərazisində müharibələrə xərcləyib. Xeyli sayda canlı qüvvə də itirib. Özü də elə həmin “İran təranələri”nin sədası altında.\nŞəxsən mənim yaddaşımda İranın Azərbaycana qarşı siyasi mövqeyi belə qalacaq.\n“Ermənistanın ərazi bütövlüyü İranın qırmızı xəttidir!” – bunu İranın xarici işlər naziri Məhəmməd Cavad Zərif erməni həmkarı Ara Ayvazyanla 44 günlük Vətən müharibəsindən sonra görüşündə demişdir.\nOna görə də Bakıda oturub onun anasını söyən İrana “ağayi-ağayi” deyənlərin gözlərinin açılmasını, yuyulan beyinlərinin normal vəziyyətə düşməsini arzu edirəm.\nÖzünüzə sual verin, madam ki, İran ancaq və ancaq maraqlarını güdür, biz niyə İranın maraqlarını güdməliyik?


ATİŞ: Azərbaycan hökuməti talışları xalq olaraq tanımır - Meydan.TV\nSource: Azərbaycan Talışların İctimai Şurası\nCaption: Azərbaycan Talışların İctimai Şurası\nHesabat: "“Talış” adı qadağan olunub"\nAzərbaycan Talışların İctimai Şurası (ATİŞ) tərəfindən Avropa Şurası (AŞ) üçün hazırlanmış hesabatda belə deyilir.\nHəmin hesabat 2016-2021-ci illər ərzində “Milli azlıqların müdafiəsi haqqında Çərçivə Sazişi”nin Azərbaycan Respublikasında talış xalqına münasibətdə həyata keçirilməsi (əslində keçirilməməsi) vəziyyətini özündə əks etdirir.\nHesabatda bildirilir ki, talış ictimai və mədəniyyət xadimləri ölkə müstəqillik qazandıqdan sonra daim “separatçı” damğası ilə təqib və təziq altında olublar. Ölkədə talış dilində radio və televiziya yoxdur: "Üstəlik, talışlar ana dilində təhsil hüquqlarından məhrumdur. Talış toplumunun özunuidarəetmə hüququ yoxdur. Talış regionunda icra hakimiyyəti başçıları talış millətindən olmayan şəxslərdir. Hətta çox hallarda Talış regionundan faktiki təyinat alan deputatlar belə talış millətinə aidiyyatı olmayan şəxslər olur”.\nQeyd olunur ki, Azərbaycanda hətta talışların sayı da düzgün elan olunmur: "Məsələn, rəsmi statistikada onların sayı 112 min nəfər göstərilir".\nHesabat müəllifləri bildirirlər ki, müstəqil ekspertlər talışların sayının bundan ən azı 10 dəfə çox, 1-2 milyon atasında olduğunu düşünürlər.\nBu il Avropa Şurasının “Milli azlıqların müdafiəsi haqqında Çərçivə Sazişinin Azərbaycan Respublikası (AR) tərəfindən ratifikasiya edilməsinin 20 ili tamam olur.\nSazişin giriş hissəsində qeyd olunur ki, əsas qayə insan haqları və əsas azadlıqlarının müdafiəsidir: “Eyni zamanda, imzalayan dövlətlər müvafiq ərazilərində milli azlıqların mövcudluğunu müdafiə etmək öhdəliyi götürürlər. Eyni zamanda, iştirakçı dövlətlər hüququn aliliyi, dövlətlərin ərazi bütövlüyünə hörmət və milli süverenlik prinsipləri çərçivəsində milli azlıqlara mənsub şəхslərin hüquq və azadlıqlarının müdafiəsini də təmin etməlidir. Ancaq bu prinsiplər Azərbaycanda talışlara münasibətdə icra edilmir”.\nHesabatda bildirilir ki, respublika əhalisinin azı 20 faizini təşkil edən talış xalqının adı ən son nə zaman parlamentdə səsləndirilib, bilinmir: “Bunu xatırlamırıq. Eyni zamanda, bütün dünya coğrafiyaşünasları tərəfindən “Talış” adlandırılan tariхi ərazi məqsədli şəkildə başqa cür adlandırılır. Milli azlıqlara mənsub şəхslərin hüquq və azadlıqlarının müdafiəsindən isə yalnız sözügedən hüquqların mövcud olması müqabilində söhbət gedə bilər. Bu hüquqları Azərbaycanda hətta kağız üzərində belə görmək istəmirlər. Yoxsa, Azərbaycan Avropa Şurasına üzv olduğu zaman öhdəlik kimi götürdüyü “Milli azlıqların müdafiəsi haqqında" Qanunu qəbul edərdi”.\nAzərbaycan Talışlarının İctimai Şurası 2019-cu ilin dekabrında yaranıb.\nTəşkilatın yaydığı bəyanatda deyilirdi:\n“Etnomüxtəliflik ölkəmizin multikultural zənginliyini, assimilasiyanı deyil, xalqlarımızın inteqrasiyasını şərtləndirən başlıca amildir! Bu da ilk növbədə, qarşılıqlı tanınmadan və qarşılıqlı olaraq hüquqlarımıza hörmətdən keçir. Azərbaycan Respublikası bizim hamımızın dövləti, ana vətənimizdir! Ona görə, Azərbaycan hökumətindən də gözləntilərmiz xalqımıza qarşı sivil münasibətin nümayiş etdirilməsilə bağlıdır. Məhz, belə bir situasiyanı formalaşdırmaq üçün, ATİŞ Azərbaycan Respublikası Konstitusiyasının 44, 45 və 58-ci maddələrini əsas götürərək, öz fəaliyyətinə başlamasını məmnuniyyətlə, ölkə ictimaiyyətinə bəyan edir”.\nAzərbaycan prezidenti İlham Əliyev isə ölkədə yaşayan xalqlarla bağlı deyib:\n“Azərbaycanda bütün millətlərin və xalqların nümayəndələri vahid bir ailənin üzvləri kimi yaşayırlar. Milli azlıqların qorunması Azərbaycan rəhbərliyi tərəfindən həyata keçirilən siyasətin ən əsas istiqamətlərindən biridir. Azərbaycanda digər xalqların və millətlərin də azad və firavan yaşaması üçün hər cür şərait yaradılmışdır və bu siyasət bundan sonra da davam etdiriləcəkdir. Azərbaycanda milli və dini birgəyaşayışın ən sivil normaları mövcuddur, ölkədəki tolerantlıq mühiti, dövlət-din münasibətləri bütün dünyada nümunə kimi qəbul olunur”.


NYC-də Vintage nişan üzüyü üçün ən yaxşı yerlər - Nişan - 2022\nNYC-də Vintage nişan üzüyü üçün ən yaxşı yerlər\nOnların romantik tarixindən tutmuş, mürəkkəb, bir-birinə bənzər dizaynlarına qədər təəccüblü deyil ki, bu günlərdə bütün bunlar qəzəblidir! Ancaq yaxın zamanda böyük xala Bess'in varisliklərini miras almağı düşünmürsənsə, zövqünüzə və tərzinizə uyğun xüsusi bir üzüm nişan üzüyü axtarmağa necə gedirsiniz?\nNYC-də üzüm satın almaq üçün ən yaxşı yerləri yuvarlatdıq (üzüklər, yəni!). Aşağıdakı zərgərlərin hamısı haqqında məlumat əldə etmək üçün, eləcə də əbədi sevəcəyiniz "bir" üzüm üzüyünü necə tapmaq barədə bəzi məsləhətləri nəzərdən keçirin.\nƏvvəlcədən zərgərlik (yuxarıda)\nRusiyadan Manhettenə qədər bənzərsiz bir ailə hekayəsi olan beş nəsil zərgər üzərində qurulmuş, sahibi Jared Klusner, 19-cu əsrdə Victorian, əsrdə Edwardian, French Art Nouveau üçün bir gözlə, misilsiz hazırlanmış üzüm üzüklərini tapmaqdan qürur duyur. , Art Deco və yüksək keyfiyyətli daşlarla bəzədilmiş 40-cı illərin üslubları. Müasir bir həyat tərzi üçün işləyən, eyni zamanda keçmişin dizayn motivlərində güclü köklərə sahib olan parçaları axtarırlar. Əslində, Zərgərlik müştərilərə üzüm üzüklərini müasir parçaları ilə qarışdırmağa və uyğunlaşdırmağa ilham verir. Vintaj üzüklərini düzəldməklə yanaşı, zərgərlər üzüm daşları və təkrarən metallardan istifadə edərək öz kolleksiyalarını hazırlayırlar, məsələn, 18- və 19-cu əsrin dizaynlarından ilhamlanmış və "Sizə görə biri" üzüyü kimi üzük yastığı vardır. mərkəzdəki almaz.\nDoğru üzüm üzüyü tapmaqda çətinlik çəkirsinizsə, Erstiving-in Jared Klusner BRIDES-ə deyir: "Qutu xaricində düşünməkdən qorxmayın. Gözəl nişan üzüklərini bir almazla mərkəzləşdirmək lazım deyil. Əsrlər boyu vacib və mənalı üzüklər müxtəlif gemstones ilə mübadilə edildi və müasir gəlinin eyni əhval-ruhiyyəni qəbul edə bilməyəcəyi üçün heç bir səbəb yoxdur! "\nDoyle və Doyle\nBacıları Elizabeth və Irene Pamela Doyle isti və mehriban dükanlarını "13-də zərgərlik və onun tarixini qonaqlarımızla bölüşə biləcəyimiz bir gözəl, daxil edici və zövqlü bir dünya yaratmaq" üçün qurdular. Doyle və Doyle, o vaxtdan bəri növlü nişan üzük dizaynını axtaran bütün büdcələrin gəlinlərini qarşılayan Meatpacking rayonunda bir mərkəzə çevrildi. Doyles 2000-ci ildə həm gemoloq, həm də almaz alıcıları kimi bazarda intensiv vəziyyətlər gətirərək qapılarını açdı. Təcrübələrini nəzərə alaraq bacılar vintaj üzüklərini diqqətlə seçirlər ki, onlar kifayət qədər qiymətlidirlər. Müştərinin nəzərinə çatdırılmadan əvvəl keyfiyyət və güc üçün hərtərəfli dörd hissəli yoxlama aparırlar. "Bir sözlə, ayaq işlərini əlimizdən alırıq. Sadəcə, aşiq olmaq lazımdır" deyir Elizabeth.\nMağazada geniş çeşidli üzüklər mövcuddur və sahibləri hər kəs üçün həqiqətən bir şeyə sahib olduqları üçün qürur duyurlar. "Müştərilərimizlə birlikdə onlar üçün mükəmməl üzüyü müəyyən etmək üçün işləyirik" deyə Elizabeth BRIDES-ə danışır. "Gözəl, xüsusi və praktik birləşmənin olması lazımdır. Halqanın bütün meyarlara uyğun olduğunu anlamaq üçün birlikdə üzüklər sınamaq əyləncəlidir. Və ən uyğunsını və müştərinin üzünü tapdığımızdan daha yaxşı bir şey yoxdur. yanır və həqiqətən sehrlidir. "\nDaha çox Gör: Bu New York City Fotoqraflarının köməyi ilə qüsursuz nişan şəkillərini çəkin\n40 ildən artıqdır ki, Alice Kwartler əsasən nişan, toy və ildönümü kimi böyük həyat hadisələri üçün hədiyyələr verməyə həsr olunmuşdur. Bir çox imzalı Tiffany və Cartier parçaları ilə antik və əmlak nişanları və toy üzüklərinin böyük bir seçimini idarə edir. Üzüklər üslubda, ölçüdə və qiymətə görə 1000 dollardan 50.000 dollaradək dəyişir. Alice Kwartler-də klassik mərkəzi daş üzüklər hələ də ən çox axtarılan hala gəlsə də, bir çox insanlar üç daş üzüklər və ya almaz formalı daşlar kimi müxtəlif konfiqurasiyaları seçirlər. Belə bir Alice Kwartler üzüyü mürəkkəb bir platin şəraitində quraşdırılmışdır. Mərkəzin daşı GİA sertifikatı olan, dəyirmi köhnə Avropa kəsikli, 1.49 karatdır. Quraşdırma daha kiçik brilyantlarla səpilir - romantik gəlin üçün mükəmməldir!\nAlice, BRIDES-ə "fərqli üzüklər" axtardığını söyləyir, çünki müasir halqalar hamısı "bir mövzuya görə dəyişir - daha az və ya eyni görünür." "Köhnə daşlar fərqli şəkildə kəsildi və bir çox müasir daşlarda görmədiyi" parıltı var "deyə əlavə etdi. Mağaza həm də kürəkəninizlə alış-veriş etməyi təşviq edir. "Birlikdə üzük axtarmağa gələn bir çox cütü görürük" deyir Klusner. "Bir-birinizin zövqlərini öyrənmək və eyni zamanda çox romantik bir hadisə olacağını qeyd etmək üçün əyləncəli bir yol ola bilər!"\nLeigh Jay Nacht-ın salonu Diamond rayonunda yerləşir, ancaq onlayn varlığı da güclüdür. Həm salonda, həm də saytda ev şəraitində hazırlanan 1910-cu ildən 1940-cı illərə qədər orijinal üzüm antik nişan üzükləri, habelə orijinalların eksklüziv surətləri təqdim olunur. Leigh Jay Nacht-da müştərilərə xidmət təcrübəsi haqqında alıcılar məhsul nou-hau və səbrinin heç kimdən üstün olmadığını söyləyirlər. Zərgərin halqaları 500 ilə 40.000 dollar arasında dəyişir və hər biri "əsl antik", "üzüm", "əmlak" və ya "çoxalma" kimi qeyd olunur.\nBir üzüm nişan üzüyü üçün alış-veriş edərkən fərqli təsnifatları bilmək vacibdir. ABŞ-da qanuni olaraq antik bir şey hesab edilmək üçün bir zinət əşyasının 100 yaşı və ya daha böyük olması, "əmlak" isə əvvəllər sahib olduğu hər hansı bir əşyadır. "Vintage", əslində Art Deco, Art Nouveau, Retro Moderne, Victorian və Edwardian kimi bir dövrün əmlak zərgərlik növləri üçün termindir. Leigh Jay Nacht-ın reproduksiya hissələri Nyu Yorkdakı sərgi salonunda hazırlanmışdır və Leigh Jay Nacht, Inc-dən başqa heç bir yerdə satılmır.\n__Stefen Russell __\nMadison prospektindəki Stiven Rassellin vitrin, seçilmiş üzüm zərgərlik alıcısını əhatə edir. O, hər şeydən əvvəl əla üslubda işlənmiş üzüm üzüklərinin diqqətlə seçilmiş kolleksiyasını axtarır. Onlar gürcü, Viktoriya, Edvardian və Art Deco dövrlərindən, habelə öz Stiven Rassel Kolleksiyasından dövrə halqalarında ixtisaslaşmışlar. O, üzüm alıcılarına "Bu, əbədi olmağınız istədiyiniz bir üzükdür. Bunu söylədikdən sonra unikal olmağın vacib olduğunu düşünürəm!" Yuxarıda göstərilən belə unikal üzüklərdən biri, Parisdən Lacloche Freres imzalanmış 5.82ct diamond brilyant üzük, 1935-ci il.\nAğıllı müştəriləri kimi, Stiven Feuerman və Russell Zelenetz də ürək toplayanlardır və parçaları əldə etmək üçün dünyanı gəzirlər. Onların zərgərlik kolleksiyaları təsviri sənət kitablarında, eləcə də Nyu-York Moda Həftəsində uçuş-enmə zolağı kolleksiyaları üçün aksessuarlarda nümayiş etdirilib. Stiven Rassellin oyun adı olmayan stand-out parçaları ilə birlikdə sahibi Russell Zelenetz "gəlinlər (və onların nişanlıları) xoşladığınız şeyin ən yaxşısını satın alın!"\nCopyright 2022 \_ NYC-də Vintage nişan üzüyü üçün ən yaxşı yerlər...


Filmdə bir epizod vardı. Yaşlı qadın yataqda uzanmışdı. Ağzına nəsə aparat qoşmuşdular. Tibdən anlayışım yoxdu, amma belə başa düşdüm ki, qadının vəziyyəti yaxşı deyil. Bir ayağı o dünyadadı. Klassik dildə desək, qulağının dibindən torpaq iyi gəlir. Amma bu qadın o vəziyyətdə kitab oxuyurdu. O, bu dünyadan getməzdən əvvəl daha çox bilmək istəyirdi. Bir səhifə də oxumaq onun üçün bir qənimətdi.\nBelə səhnələr çox görmüşəm. Adamlar ölkələr gəzirlər, yeni-yeni insanlarla tanış olurlar, tarixlə, memarlıqla, sənətlə maraqlanırlar, öyrənirlər, baxırlar, özləri də yaradırlar, qururlar, əkirlər, qoruyurlar, artırırlar, markalar, rəsmlər, imzalı kitablar yığırlar. Bizim insanlar isə 50 yaşa çatan kimi əlini-qolunu uzadır, düşünür ki, övladını böyüdüb. O uzanmalıdı və böyütdüyü övladlar onlara qulluq etməlidirlər. Başlayır onun-bunun işinə burun soxmağa. Adamların həyatını zəhərə döndərirlər.\nMənəvi dünyaları yoxsuldur deyə, daha çox qeybət edirlər. Savadları yoxdur deyə, boş-boş, mənasız-mənasız danışırlar. Onlardan yaxşı nəsə öyrənmək çətin məsələdi. Zatən onlar yaxşı olsaydılar, biz belə eybəcər bir ölkədə yaşamazdıq (Bu haqda "Gəncliyə səmimi nifrət" adlı yazımda geniş yazmışam).\nBizim yaşlılar gələcək nəsilləri düşünürək bir ağac əkməzlər. Yalnız öz zəmanələrini düşünürlər. Onlar savad verə bilmirlər. Çünki içləri boşdur. Yığsın nəvələrini başına, aparsın şahmat məktəbinə, hansısa bir dərnəyə, onlara uşaq üçün bir əsər oxusun. İzah etsin. Başa salsın. Yox. Onlar öz nəvələrinə şokolad və meyvə şirəsi verib uşağa söyüşlər, tərbiyəsiz hərəkətlər etməyi öyrədirlər. Nəticə haqqında yazmağa gərək yoxdu. Nəticəni hər gün metroda, küçədə, avtobusda görürük. Hər axşam kriminal verlişlərdə bu nəticələrdən bir neçəsini göstərirlər. Başqa xalqların nümayəndələri son nəfəslərinə qədər öyrənir, öyrədir, ağac əkir, nəsə kolleksiya düzəldirlər. Bizimkilər isə qeybət edirlər. Məsləhətləri də yaltaqlıqla dolu olur. Açıq-aşkar adama deyirlər ki, yaltaq olmaq kimliyindən, hansı əxlaqın sahibi olmasından aslı olmayaraq özündən pulluya, vəzifəcə böyüyə yaltaqlanmaq lazımdı.\nBakı şəhərində nəvəsinin əlindən tutub məktəbə aparan, məktəbdən gətirən, gəzdirən yaşlı adama az rast gəlinir. Bu da bizim yaşlıların səviyyəsinin göstəricisidi. Bu haqda "Pul xərcləmək mədəniyyəti",- adlı yazımda geniş yazmışam. Maraqlananlar tapıb oxuya bilərlər.\nÜmumiyyətlə, tənbəllik Şərq xalqlarının ən böyük problemlərindən biridir. Bu, əslində problem deyil. Tənbəllik Şərq xalqlarının bəlasıdır. Bu, bəladır. Hər gün yüz minlərlə insan çayxanalarda siqarət çəkə-çəkə, çay içə-içə, domino, nərd oynaya-oynaya vaxtlarını öldürürlər. Sivil insanlar vaxt azlığından əziyyət çəkirlər. Amma bizim insanlar vaxtın çoxluğundan əziyyət çəkməkdədirlər. Onlar günlərini yola vermək üçün müxtəlif əyləncələr düşünüb tapmaq məcburiyyətindədirlər. Hansısa idarəyə gedir. İki saat, üç saat dayanır qəbulda. Açıb bir məqalə, bir xəbər oxumur.\nHeç kim demir çayxanada oturmayın. Oturun. Mən də çayxananı çox sevirəm. Amma gərək çayxanada da oturanda elə adamla oturasan ki, o adamdan nəsə öyrənə biləsən. Başıboş, avara adamdan nə öyrənmək olar?\nHeç kim demir oyun oynamayın. Oynayın. Özü də şahmat. Yaxşı olar ki, övladlarına da şahmat öyrədəsən. Bu, onlar üçün bir sevincdi. Üstəlik, şahmat oyununu öyrənmək uşağı nə qədər irəli atır.\nŞərq xalqları öz vaxtlarını amansızca öldürməkdədirlər. Onlar vaxtın qiymətini anlamırlar. Sonra da deyirlər ki, masonlar bizi inkişaf etməyə qoymur. Sən kitab alıb oxudun, mason imkan vermədi? Tutub kitabların vərəqlərini cırdılar? Sən öz övladınla şahmat oynadın, mason gəlib fiqurları dağıtdı? Sən ailəni başına yığıb bir teatra, muzeyə, sərgiyə apardın, mason sizi evdən bayıra çıxmağa qoymadı?\nÖz tənbəlliyimizə müxtəlif bəhanələrlə başqa adlar qoymaqdayıq. Gənclər öz boş başlarıyla bütün günü sosial şəbəkələrdə ağır mövzuları müzakirə etməkdədirlər. Halbuki onlar daha çox oxumalı, xarici dil öyrənməli, öz peşələrinə dərindən yiyələnməlidirlər. Bu haqda "Oxumaq mədəniyyəti" adlı yazımda geniş yazmışam.\nBiz elə bir ölkədə yaşayırıq ki, burda hər kəs özü özün xilas etməlidir. Bizim universitetlərdə verilən təhsillə ciddi adam olmaq mümkün deyil. Gərək hər kəs özü öz başına çarə tapsın. Oxusun. Öyrənsin.\nİnsanı əmək yaratdı. Çox vaxt əməklə, zəhmətlə insan meymun olmaqdan uzaqlaşır. Zəhmət çəkmədikdə isə meymun olaraq qalırsan. Bu haqda "Mənim həqiqətim" adlı yazımda geniş yazmışam.\nYayda bir qohumumgilə qonaq getmişdim. Meyvələr ağacların altında çürüyürdü. Beş-altı arvad da oturub laqqırtı vururdu. Gedib mağazadan kola, fanta alırlar. Biri o meyvələrdən kampot hazırlayıb bankalara doldurmurdu. Mürəbbə bişirmirdi. Nə də olsa, yavanlıqdı. Heç nə olmayan gündə çörəyi mürəbbəyə batırıb yemək olar. Bir az onları danladım. Doladılar məni. Baxdım ki, seriallar bu adamların başını xarab edib. Xanım olublar. Bəy olublar. Heç kim əlini ağdan qaraya vurmaq istəmir. Arzuları var, özlərini işə vermək istəmirlər. Bir-birinin bəhsinə bankdan kredit götürüb maşın, telefon, mebel, pərdə alıblar. Olublar bankların əsiri. Hamısı bekarçılıqdandır. İnsanın başına gələn bəlaların bir çoxunun səbəbi be-karçılıq və avaralıqdır. İşləyəndə də düz işləmirlər. Minlərlə adam ofislərdə, idarələrdə kompüterin arxasında oturub gözləyir ki, saat altı-yeddi olsun, çıxıb getsin çayxanaya, qəlyan çəkməyə, pizza yeməyə, boulinq, paintball oynamağa, ticarət mərkəzlərində gəzməyə. Ayın axırın gözləyir ki, maaşın alsın. Saat-larla oyun oynayır, ciddi bir şey oxumağa, savadını artırmağa ərinir. Amma elə ki, siyasət mövzusundan söhbət açılır (əlbəttə, dünya siyasəti. Ölkədə baş verənlər haqqında danışmaq sərf etmir) hərəsi olur bir ekspert. Özlərinin uydurduqları nağıllara inanırlar. Halbuki hərə öz işini bir balaca vicdanla görsə, oxusa, öyrənsə, özü özünü yetişdirsə, ölkədə çox şey dəyişər. Bu gün öyrənmək və yetişmək üçün hər bir şərait var. Sadəcə, doğru seçim etmək lazımdı. Oturub "Kurtlar vadisi" kimi düşük və səviyyəsiz bir seriala baxmaqdansa, Birinci Dünya Müharibəsi, İkinci Dünya Müharibəsi, istədiyiniz mövzuda səviyyəli sənədli filmlərə, verilişlərə baxmaq olar.\nVolterin "Kandid" əsərində də çıxış yolu kimi işləmək göstərilir. Volter "Kandid" əsərinin sonunda sadə dildə adamlara deyir ki, sadəcə, işləmək lazımdı.\nYeri gəlmişkən, "Kandid" həyat nədi, biz niyə bu dünyaya gəlmişik suallarına cavab axtaran hər kəsin oxumalı olduğu əsərdi.


Şuşa səfəri - Arif BUZOVNALI | Edebiyyatqazeti.az\n06.09.2021 09:47 | 1160 dəfə oxunub A A+ A- Proza\nMöcüzəvi idi Şuşa, vüqarlı bir heykəl kimi idi, qürurla salamladı bizi. Başından keçənləri, əsarətini bulaq-bulaq anlatdı bizə. Acı günlərini şirin dillə danışdı, ev-ev, məhəllə-məhəllə danışdı. Əzəmətindən itirdiyi bir şey yox idi, dimdik ayaqda idi, dağ boyda idi Şuşa, dağ kimi sərt idi.\n"Zəfər yolu"ndan keçəndə Füzuli şəhərinin xarabalıqlarından duyduğumuz ağrını unutduq. Gözümüz əsgər övladlarımızın keçdiyi bu keçilməz yollara dikildi, döyüşə girdik sanki. Kədərin dibinə enib, sevincin zirvəsinə qalxdıq bu yollarla, bu sərt enişlərlə, bu sərt yoxuşlarla.\nCıdır düzü, İsa bulağı, Qədim Şuşa qalası, Gövhər Ağa məscidi, Vaqif məqbərəsi, daha nələr, nələr. Şuşanı görməkçün, tanımaqçün bunları görməsən də olar. Dağların əzəməti bəs edər, havası, qoxusu, bəs edər. Şuşamı belə əsrarəngiz idi, yoxsa ona olan həsrətimizmi? Ölçülər, hesablar dəyişir bu məqamda. Sual istəmirsən. Axşamın ayazı qaçırdır sualları, gecənin zümzüməsinə çevrilir əzbər bildiyin bütün məhəbbət mahnıları.\nHər yerdə iş gedir, tikilir, qurulur, yaranır Şuşa. Daş-daş yazır azadlığını. Qəlbimizdən başlayan Şuşa heç harda bitmir. Elə bu dağlar boyu hər yer Şuşadır sanki.\nBir az aralıda düşmən var, Şuşanı incitməkçün əldən-dildən gedən düşmən. Ətrafımızda isə müzəffər bir ordu. Tribunada bu ordunu qələbəyə aparan Ali Baş Komandan. Birinci xanımın göz yaşları, Xalq yazıçısı Anarın titrək səsi ilə yaddaşlara köçdü Vaqif poeziya günləri. Şuşanın mədhi isə bitmir, yazarlar səs-səsə verib, axın-axın şeir axır dağlardan.\nMəqbərənin önündə Azərbaycan Prezidenti ilə xatirə şəkli çəkilir. Yazıçı dalğası atır məni birinci sıraya, yanımda Azər Turan var. Birlikdə həkk edilirik bu gözəl "indi"yə.\nNəriman Həsənzadə ilə otel qarşısında görüşürük, "bayaq bir nəfəri sən bilib, öpüb-qucaqlayıb təbrik etmişəm o gözəl şeirə görə, sözlərin ən yağlısını ona demişəm, qocalıqdandı hamısı" deyir. Xoş sözlərinə görə təşəkkür edirəm. Şəkil çəkdirib ayrılırıq.\nGövhər ağa məscidinə gedirik İlqar Fəhmi ilə ikimiz. Yolda polis maşınlarının arasından keçəndə bir dağ cüssəli hərbiçi salamlayır bizi, "sənətkarları xoş gördük" deyir, yanındakı zabitə "sənin qonaqlarındır bu söz ustadları, onlara maşın ver, bələdçi ver" deyir. Biz durmadan təşəkkür edirik bu qayğı və diqqətə. Bir an sonra tanıyırıq bu mehriban və mədəni insanı, Daxili İşlər naziri Vilayət Eyvazovu. Cənab nazir hərbi geyimdədir, xidmətdədir, Şuşadadır.\nOnlarca söz adamı bir arada, amma sözə ehtiyac yoxdur. Çünki artıq Şuşa da yazır, tarix yazır. Dilimizdə isə bir dua var: Şükür qovuşdurana!\nBayrağın dağlara salmış kölgə,\nQucmuş öz ulduzunu ayparası.\nŞuşa ki millətimin şah əsəri,\nŞuşa ki tariximin şah qalası.


2021, 01 Dekabr, çərşənbə, Bakı vaxtı 01:06\n«Biz nəyə görə burdayıq?». Bu sualı Avropa Şurası Parlament Assambleyasında (AŞPA) Azərbaycan nümayəndə heyətinin rəhbəri Səməd Seyidov qaldırıb. O, oktyabrın 9-da AŞPA-nın payız sessiyasında çıxış edib. S.Seyidov bildirib ki, müsəlman ölkəsinin təmsilçisi kimi Azərbaycan təzyiq altındadır:\n«Burada bəzi parlamentarilərin, eləcə də Avropa Şurasının baş katibinin bir sıra üzv ölkələrə qarşı verdikləri çox aqressiv və dözümsüz bəyanatlar bir sual yaradır: Biz nəyə görə burdayıq? Biz müsəlman ölkəsi olaraq, Avropa dəyərlərinin inkişafına hər zaman töhfə vermişik. Amma nədənsə ən çox təzyiq bizə qarşı olur. Biz özlərini Roma papasından daha çox katolik kimi aparan bəzi Avropa siyasətçilərinin əsassız təzyiqlərini qəbul etmək fikrində deyilik. İstədiyimiz odur ki, təşkilatın bütün üzv ölkələrinə eyni adekvat münasibət sərgilənsin. Amma biz hətta AŞPA daxilində separatizm cərəyanlarını görürük və bu bizi bir sual ətrafında da düşünməyə vadar edir: nədən biz bu təşkilatdayıq? Bu sualın cavabı hələlik açıqdır».\nAvropa Şurası Parlament Assambleyasının payız sessiyasının ilk plenar iclasının əsas müzakirə mövzusu AŞPA-ya yeni prezidentin seçilməsi olub. AŞPA-ya sədrlik etmiş Pedro Agramunt oktyabrın 6-da istefa verib. Bu ilin aprelində AŞPA Bürosu onu iclasa gəlmədiyinə, Dövlət Duması deputatlarının təşəbbüsü ilə Suriyaya səfər etdiyinə və Bashar Assad-la görüşü haqqında açıqlama vermədiyinə görə vəzifəsinin icrasından kənarlaşdırmışdı.\n«Azərbaycanın dostu» kimi tanınan Agramunt-un adı həm də keçmiş müavini Luca Volonte ilə birgə korrupsiya qalmaqalında hallandırılır. AŞPA-da korrupsiya iddialarının araşdırılması üzrə müstəqil qrup yaradılıb.\n«3 milyard» araşdırması…\nSentyabrın 4-də isə OCCRP - Mütəşəkkil Cinayətkarlıq və Korrupsiyaya Qarşı Jurnalistika Layihəsinin yaydığı «Azərbaycanın pulyuyan maşını» adlı silsilə araşdırmalarda iddia olunur ki, Azərbaycan hakimiyyəti bəzi siyasətçiləri pulla ələ alıb. Prezident Administrasiyasının rəsmiləri bu ittihamları rədd edir, bu iddiaları qərəzli, Azərbaycanı sevməyənlərin böhtanı adlandırırlar.\nLakin adı korrupsiya ittihamında hallanan Avropa siyasətçilərindən bəziləri istefa verib, onlara qarşı öz ölkələrində araşdırmalar aparılır.\nBolqarıstan Baş Prokurorluğu isə UNESCO prezidentinin həyat yoldaşı, siyasətçi Kalin Mitrev-lə bağlı araşdırmaya başlayıb. AŞPA-nın bugünkü sessiyasında çıxış edən parlament üzvləri vurğulayıblar ki, korrupsiya, siyasətçilərin pulla ələ alınması kimi hallar bütövlükdə Parlament Assambleyasının nüfuzuna zərbədir.\nOktyabrın 27-də isə Avropa Şurasının Nazirlər Komitəsi Azərbaycanla bağlı qətnaməni müzakirəyə çıxaracaq. Nazirlər Komitəsi Azərbaycanın öhdəliyini yerinə yetirməməsi məsələsini, Avropa Məhkəməsinin hökmünün icra olunmamasını Avropa Məhkəməsi qarısında qaldırmaq niyyətindədir. Söhbət REAL Hərəkatının sədri İlqar Məmmədovun azadlığa buraxılması ilə bağlı Avropa Məhkəməsinin hökmündən gedir.\nElə bir neçə gün öncə İ.Məmmədov da həbsxanadan göndərdiyi mesajında bu məsələlərə toxunub:\n«Azərbaycan hakimiyyəti Avropa Şurası ilə münasibətlərinin pisləşməsində AŞ-nın baş katibi cənab Yagland-ı günahlandırır. Hakimiyyətin nəzərinə çatdırmaq istəyirəm ki, Azərbaycanın AŞ-dan çıxarılma sanksiyası ilə bağlı qərarı baş katib Yagland deyil, AŞ-nın üzvü olan 46 ölkənin təmsilçiləri verib. Son 16 il ərzində Azərbaycan hakimiyyəti bu ölkələrlə doğru-dürüst münasibət qura bilməyib. Çünki üzərinə götürdüyü öhdəlikləri yerinə yetirmir».\nAŞPA-nın oktyabrın 9-da keçirilən iclasında Azərbaycandan olan başqa nümayəndə Rəfael Hüseynov isə vurğulayıb ki, Azərbaycana qarşı böyük bir tənqid qarşısındadır:\n«Özəlliklə, son bir neçə aydır Azərbaycana qarşı ciddi bir hücum var. Biz dərindən baxdığımızda, bu tənqidlərin gerçək olmadığını görürük. Çox təəssüflər olsun ki, Avropa Şurasının da bu hücumlarda iştirakını görürük».\n«Laundromat» araşdırmasındakı ittihamlardan sonra Avropa Şurasının baş katibi Thorbjørn Jagland Avropa Məhkəməsinin qərarını icra etmədiyinə görə Azərbaycanın bu qurumdan çıxarılması proseduruna başlanmasına çağırmışdı.\nPrezident İlham Əliyev isə bu günlərdə bildirib ki, Azərbaycan AŞ-ı tərk etsə belə, bu, faciə olmayacaq.\nAzərbaycan Avropa Şurasından çıxsa...\nAzərbaycan 16 ildir Avropa Şurasının üzvüdür. Bu quruma üzv olarkən, üzərinə götürdüyü əsas öhdəliklərdən biri də insan haqları və azadlıqlarının qorunmasıdır. Biz Bakı sakinlərini də müzakirələrə qatmışıq, onlardan soruşmuşuq ki, sizcə, Azərbaycan Avropa Şurasının üzvü olandan bəri insan haqlarının vəziyyətində nə dəyişiklik olub?\nAzərbaycan Avropa Şurasının üzvü olandan bəri insan haqlarının vəziyyətində nə dəyişiklik olub?\nOktyabrın 11-də AŞPA-nın Plenar iclasında Azərbaycanla bağlı iki məruzənin müzakirəsi gözlənir. Bu, «Azərbaycanda demokratik təsisatların fəaliyyəti» və «Azərbaycanın Avropa Şurasına sədrliyi dövründə insan haqlarına hörmət sahəsində atılan addımlar» adlı məruzələrdir.\nBakıda bir neçə millət vəkili dalbadal müsahibələr verərək, Azərbaycanın AŞPA-dan çıxması ilə Bakının heç nə itirməyəcəyini əsaslandırırlar. Azərbaycanın AŞPA-nı tərk edəcəyi, yaxud oradan qovulması ilə rəsmi Bakının nələr itirib-itirməyəcəyi müzakirə mövzusu olsa da, bir şey aydındır ki, bu halda Azərbaycan vətəndaşlarının Avropa İnsan Hüquqları Məhkəməsinə müraciət hüququ olmayacaq.


Yurddan – Səhifə 13 – Mediaktiv.az\nHome / Digər / Yurddan (page 13)\nGələn il əməkhaqqı artırılacaq müəllimlərin sayı açıqlanıb\n“Bu il Azərbaycan diaqnostik qiymətləndirilməsi keçiriləcək müəllimlərin sayı açıqlanıb”. Mediaktiv.az-ın APA-ya istinadən verdiyi xəbərinə görə, bunu Təhsil Nazirliyinin İnsan resursları şöbəsinin müdir müavini Eşqi Bağırov mətbuat konfransında bildirib. İl ərzində il 45 minə yaxın müəllimin diaqnostik qiymətləndirməyə cəlb ediləcəyini deyən …\nAprelin 7-də Naxçıvan Muxtar Respublikası Ali Məclisində “Xatun” Bədii Gimnastika Klubunun baş məşqçisi, bədii gimnastika üzrə Azərbaycan Respublikasının idman ustası Humay Qafarovaya yeni mənzil təqdim olunub. Naxçıvan Muxtar Respublikası Ali Məclisinin Sədri Vasif Talıbov deyib ki, muxtar respublikada gənclərin asudə vaxtlarının səmərəli təşkili və idmana cəlbi sahəsində həyata …\nMolla axtarırsan? -divarlara yaxşı bax\nPaytaxtın Babək prospektindəki qəbristanlığın divarı mollanın nömrələri ilə doludur. Mediaktiv.Az Xəzər TV-yə istinadən məlumat verir ki, molla hətta xristianların dəfn olunduğu əraziyə də nömrə yazmağı unutmayıb. Telekanalın əməkdaşları, kreativ mollanı tapmaq üçün yazdığı nömrəyə zəng ediblər. “Hə, nömrəmi yazdığıma görə gəlmisiz? Əşi yazmışam ki, …\nValideyn məsuliyyətsizliyinin dəhşətli nəticəsi: 4 yaşlı uşaq diri-diri yanaraq öldü\nÖtən gecə Biləsuvar rayonunun Zəhmətabad kəndində 4 yaşlı Abbasova Yağmur Mahir qızının ölümü ilə nəticələnən dəhşətli yanğın hadisəsinin təfərrüatları məlum olub. Mediaktiv.az Lent.az-a istinadən xəbər verir ki, hadisə vaxtı azyaşlı qız evdə 13 yaşlı dayısı ilə birgə olub. Onun anası Jalə Abbasova nənəsi Aynurə ilə harasa qonaq gedibmiş. …


Beynəlxalq humanitar hüquq — Vikipediya\nBeynəlxalq humanitar hüquq — silahlı münaqişələr zamanı tətbiq olunan, döyüş aparılmasının müəyyən üsul və metodlarının tətbiqini qadağan edən və ya məhdudlaşdıran və silahlı münaqişə dövründə fərdin hüquqlarının qorunmasına yönəlmiş beynəlxalq-hüquqi normaların məcmusu.\n“Beynəlxalq humanitar hüquq” termini Jan Pikte tərəfindən beynəlxalq-hüquqi leksikona daxil edilmişdir, nisbətən yeni termindir. Beynəlxalq hüququn bu mühüm sahəsi müxtəlif cür adlandırılır: silahlı münaqişələr dövründə tətbiq edilən hüquq; müharibə hüququ (jus in bello); silahlı münaqişələr hüququ; müharibə qanun və adətləri və s.\nBeynəlxalq humanitar hüquq müharibəni qadağan etmir. O, artıq başlamış müharibəni — onun xarakterindən və başlama səbəblərindən asılı olmayaraq — müəyyən normativ çərçivəyə salmağa çalışır. Bundan çıxış edərək, beynəlxalq humanitar hüququn iki başlıca məqsədini göstərmək olar:\n2. Seçimsiz zorakılığın, artıq əzab-əziyyətin qarşısını almaq üçün, döyüş aparılmasının müəyyən metod və vasitələrini məhdudlaşdırmaq və ya qadağan etmək. Beynəlxalq humanitar hüququn bu məqsədin həyata keçirilməsinə yönəlmiş hissəsi “Haaqa hüququ” adlandırılır (1899 və 1907-ci illərdə Haaqa sülh konfranslarında qəbul olunmuş müvafiq sənədlərə istinadən).\nBeynəlxalq humanitar hüququn əsas tətbiq sahəsi beynəlxalq silahlı münaqişələrdir. Belə ki, 1949-cu il Cenevrə Konvensiyalarının 1977-ci ildə qəbul olunmuş Əlavə Protokollarla bir yerdə cəmisi 20 müddəası əgər daxili silahlı münaqişələrə aiddirsə, 500-ə yaxın maddəsi isə beynəlxalq müharibələrə həsr olunmuşdur. Beynəlxalq silahlı münaqişə, — müharibənin elan olunub-olunmamasından, xarakterindən və tərəflərin müharibə vəziyyətini tanıyıb-tanımamasından asılı olmayaraq, — iki və ya daha artıq dövlət arasında baş verən silahlı hərbi münaqişə kimi başa düşülür.\nCenevrə Konvensiyaları üçün ümumi olan 2-ci maddədə deyilir:\n“Dinc dövrdə qüvvəyə minməli olan müddəalardan başqa, bu konvensiya iki və ya daha artıq Yüksək Razılığa gələn Tərəflər arasında meydana çıxan elan olunmuş müharibə və ya istənilən digər silahlı münaqişə zamanı, həmin Tərəflərdən biri müharibə vəziyyətini tanımadığı halda belə, — tətbiq olunur. Konvensiya habelə Yüksək Razılığa gələn Tərəfin ərazisinin bütövlükdə və ya qismən işğal olunduğu bütün hallarda, — bu işğal heç bir silahlı müqavimətə rast gəlmədikdə belə, — tətbiq olunur”.\nBundan əlavə, beynəlxalq humanitar hüquq qeyri-beynəlxalq xarakterli (daxili) silahlı münaqişələrə şamil edilir. Bu, Cenevrə Konvensiyaları üçün ümumi olan 3-cü maddədə göstərilmişdir. Cenevrə Konvensiyalarına II Əlavə Protokolun 1-ci maddəsinin 1-ci bəndində bu cür silahlı münaqişələrin səciyyəvi cəhətləri dəqiqləşdirilmişdir:\nbir dövlətin ərazisində baş verir;\nhəmin dövlətin silahlı qüvvələri ilə müxtəlif silahlı qüvvələr və ya digər mütəşəkkil silahlanmış qruplar arasında olur;\nhökumət əleyhinə olan qüvvələr məsul komandanlıq altında olmaqla, dövlətin ərazisinin bir hissəsi üzərində elə nəzarət həyata keçirirlər ki, bu, onlara fasiləsiz və razılaşdırılmış hərbi əməliyyatlar aparmağa və müvafiq beynəlxalq humanitar hüquq normalarını tətbiq etməyə imkan verir.\nBeynəlxalq humanitar hüquq onun məqsəd və vəzifələrini əks etdirən bir sıra prinsiplərə söykənir. Bu prinsiplər aşağıdakılardır:\nsilahlı münaqişələrin humanistləşdirilməsi; bu, əslində beynəlxalq humanitar hüququn başlıca prinsipidir.\ndöyüş aparılmasının metod və vasitələrinin seçilməsində vuruşan tərəflərin üzərinə məhdudiyyətlər qoyulması;\nmüharibə qurbanlarının beynəlxalq-hüquqi müdafiəsi;\nmülki obyektlərin və mədəni mülkiyyətin mühafizəsi;\nhərbi zərurətin və ictimai qaydanın qorunmasının insana hörmətlə uzlaşdırılması;\ndüşmən tərəfə, müharibənin məqsədinə (məsələn, düşmənin hərbi gücünün məhv edilməsi və ya zəiflədilməsi və s.) uyğun gəlməyən ziyan vurulmasının yolverilməzliyi;\nneytral dövlətlərin mənafelərinin qorunması.\nHüseynov L.H. Beynəlxalq hüquq. dərslik. Bakı, "Hüquq ədəbiyyatı" nəşriyyatı, 2002, 420 səh.\nMənbə — "https://az.wikipedia.org/w/index.php?title=Beynəlxalq_humanitar_hüquq&oldid=4492174"\nBu səhifə sonuncu dəfə 29 noyabr 2018 19:15 tarixində redaktə edilib.


Karateçi Rafael Ağayevin gelinsiz toyundan ÖZƏL FOTOLAR - Azadliq Xeber\nKarateçi Rafael Ağayevin gəlinsiz toyundan ÖZƏL FOTOLAR\n18.04.2016 / 14:47 xeber –\nAzərbaycan karateçisi, dördqat dünya, onikiqat Avropa çempionu Rafael Ağayev ötən gün özünə kişi toyu edib. Lent.az-ın məlumatına görə, gəlinsiz keçirilən məclisə yalnız bəyin yaxın dostları, qohumları və tanışları gəlib. Gecədə şou-biznesin tanınmış simaları iştirak etməsə də, meyxanaçılardan Pərviz Bülbülə, Rəşad Dağlı və başqaları idmançını tək buraxmayıb.\nSumqayıtda keçirilən toydan özəl şəkilləri isə fotoqraf Pərviz Salıyev çəkib.\nQeyd edək ki, R.Ağayevin nişanı ötən ay olmuşdu.


Çernobıl: fəlakətdən 31 il sonra – Boyukmillet.com\nHome » Dünya » Çernobıl: fəlakətdən 31 il sonra\nÇernobıl: fəlakətdən 31 il sonra\nKiyevdə bəşəriyyət tarixinin ən böyük nüvə fəlakəti – Çernobıl AES-də baş verən qəza qurbanlarının xatirəsi bir dəqiqəlik sükut və kilsə zənglərinin sədaları ilə yad edilib.\nAZƏRTAC Euronews telekanalına istinadla xəbər verir ki, 31 il əvvəl AES-in dördüncü enerji blokunda partlayışın və güclü şüalanmanın baş verdiyi vaxtda – gecə saat ikinin yarısında həlak olanların ruhuna dualar edilib və “Çernobıl qəhrəmanlarına” memorial kurqanına əkililər qoyulub.\nFaciə nəticəsində Ukrayna, Belarus, Rusiya və daha 14 Avropa ölkəsinin ərazisi şüalanmaya məruz qalıb. Qəzanın nəticələrinin aradan qaldırılması əməliyyatlarında iştirak edənlərin qəhrəmanlığı daha böyük faciələrin qarşısını almağa kömək edib. Onların bir çoxu sonradan dünyasını dəyişib.\nBu il Çernobılda “Örtük-2” obyektində işlər başa çatacaq. Dağılmış reaktor köhnə sarkofaqla birlikdə polad örtüklə bağlanıb və o, azı bir əsr ərzində ətraf mühiti radiasiyadan qoruyacaq.\nXatırladaq ki, Çernobıl qəzasının baş verdiyi gün – aprelin 26-sı 2003-cü ildən etibarən radioaktiv qəzalar və faciə qurbanlarının Beynəlxalq Xatirə Günü kimi qeyd olunur.\nPrevious Gəncənin baş rəssamı Rusiyada mükafata layiq görülüb


Uşaqların təhsilə münasibətində valideynin rolu » Qadınla.Com - Qadınlar Birİncidir!\nTarix: 24-02-2015, 19:30\nUşaqlarda təhsilin doğumdan sonra başlamasıyla birlikdə, hər yaşda fərqli motor bacarıqlarının inkişafı psixoloji vəziyyətləri haqqında ipucu verir. Sevgi, şəfqət, empati, eyni zamanda qaydalar, sərhədlər və məsuliyyətləri gözəl bir ailə mühitində nizamlayıb dinc və xoşbəxt böyümələrini təmin etmək, məktəb əvvəli təhsildə faydalı olacaq.\nAna-ata nəzarəti uşağın insanlığını əks etdirir.\nAna-atalar məktəb əvvəli məktəbin və oxumanın uşağa qazancları haqqında nümunələrlə danışa, özlərindən də nümunələr verərək ömür boyu yoldaşlıqlar, xoş xatirələr, əyləncələr, məktəbdə öyrəndiklərini xüsusi həyatda necə tətbiq etmək; məktəbin daha sonrakı peşə və təhsil üçün vacibliyini və qazanclarını izah edərək sevdirə bilirlər.\nAna-ata idarəsi; sərhədləri tanıma və qaydaları öyrənmənin təməlidir. Burada ola biləcək axsaqlıqlar asılı, təcavüzkar, zəif şəxsiyyətləri meydana gəlməsinə səbəb olar. Uşaqların dağıdaraq, sınayaraq öyrəndiyini\nqeyd edən Psixoterapevt: «Hər şeyi uşağınızın yerinə edib, önünə hazır qoysanız normal inkişafına və öyrənməsinə mane olmuş olarsınız. Uşaq inkişaf edə, yetkinləşə və gözləməyi öyrənə bilməz. Bu uşaqlar məktəbə başladıqlarında dərsin sonuna qədər oturmağı bacara bilməzlər»- xəbərdarlığını etdi.\nMəktəb çağındakı uşaqla necə maraqlanmalı?\nAilə tərəfindən birlikdə zaman keçirmək və bu zamanı problem danışmaq üçün deyil birlikdə oyunlar oynayaraq əyləncəli bir birlikdəliyə çevirmək təsirli olacaq.\nUşağı məktəb seçkisində də qərar mərhələsinə cəlb etsəniz uşaq, özünün gələcəyi ilə əlaqədar bir qərarda məsuliyyət dərk edər, məktəbi və məktəb həyatını daha çox sahiblənər və özünə inamı artar.\n1. Məktəbin uşaq üzərində məsuliyyət və fərdi inkişaf vasitəsi olduğunu unutmamaq, ana-ata olaraq uşaqları yarışa çıxmış fərdlər olaraq görməmək, yalnız məktəblə əlaqədar məsələlərə nəzarət etməmək, uşağın başqa ehtiyaclarını da müşahidə edib bu ehtiyaclarını aradan qaldırmaq da çox önəmlidir.\n2. Uşaq məktəbdə müvəffəqiyyətli olduğu zaman mükafatlandırılaraq özünə olan etibarı və motivasiyası inkişaf etdirilməlidir.\n3. Uşağa mənəvi dayaq verib, etibarını artırmaq, qayğı və narahatlıqlarını azaltmaq mühüm əhəmiyyət kəsb edir.\n4. Onunla ailə tərəfindən və ya birəbir onun xoşlandığı bir məşğuliyyət paylaşmaq. Məsələn; oturub birlikdə onun musiqisini dinləmək. Sonunda fikirimiz nə olursa olsun, səy əhəmiyyətlidir. Beləliklə hörmətli və dürüst davranış nümunəsi meydana gələr.\n5. Nələri sevər, nələri sevməz, onu maraqlanıb öyrənmək.\n6. Onu anlamağa çalışmaq, çətin də olsa hadisələri onun baxımından ələ alıb onun probleminə həssas yanaşmaq.\n7. Sevginizi açıq bir şəkildə göstərin ki, xeyr dediyinizdə verdiyiniz qərarlara hörmət etsin, sizi qorxduğu üçün deyil saydığı üçün dinləsin.\n8. Ona hörmət etmək, onu ciddi qəbul etmək, şəxsiyyəti haqqında yalnız mənfilikləri deyil, yaxşı tərəflərini da görüb bunu müəyyən etmək, onunla qürur duyduğumuzu hiss etdirmək lazımdı.\nÖvladlarınızın uğurlu olmağını istəyirsizsə ilk öncə onları tanıyın, dinləyin, hörmət edin ki, sabah da böyüyəndə sizə hörmət etsinlər. loading... 20\nvalideynden yox usagin ozunun canindan gelmelidi,eger oxumaga hec hevesi yoxdusa ne etsende o usaq hecneye sahib olmur,.\n26 fevral 2015 21:25\nValideyn usaqgin tehsilindede heyatindada boyuk rol oynayır\nCox gozel men valideynlerimi cooox sevirem\n25 fevral 2015 01:01\nuwaqin tehsilinde vallideynin rolu evezsizdi\n25 fevral 2015 00:21\nmenim uwaqlrin bagcaya gedir demek olarki tay tuwlarindan cox bilirler hemde hevesleri var boyuk her weye maraq gosterir 5 yawi olsada yawina gore cox savadlidi deyir polis olacam imkam vermirem deyirem yox hekim ol men qocalanda mebi mualice ele\n24 fevral 2015 21:57\nHuseynimin 5 yasi olmagina baxmayaraq reqemleri 10 -can yazmagi bilir.50 qeder saymagi(rus dilnde)10 -can ise (azeri dilinde) bilir...Herfleri yazmagi hecalamagi ve bununla beraber heyvanlar aleminde olan (heyvanlarin adini)insturemental esyalari ,sekil cekmeyi,renglemeyi bacarir.Engilis dilindede bir cox herfleri deye bilir....Hec bir hazirliga getmir ozum evde hazirlasdiriram.Menden oyrendiyi qederde televizorda olan multiklerdende oyrendikleri coxdu.Coxda ustune getmirem usaqdi deye amma ozunun hevesi coxdu.ozunun dediyine gore boyuyerem oxuyaram unverstite girerem savadli oglan olaram ve cerrah olub hamsini sagaldaram)Insallah arzuma ve arzusuna catacaq.Belinde sumka elinde defter uzun gunu gedim ders oxuyum deyen usagin Ne qeder oxumaga hevesli oldugu burdan melumdu).\n24 fevral 2015 21:13\nBu deqiqe menim yarali yerimdi bu mesele, qizimin 6 yasi olacaq hazirliga gedir, biraz hevessizdi yazi yazmaga, inaninki cox eziyyet cekirem onu bu yone sovq etmekcun, amma faydasi yoxdu, isteyirem menim,mecbur etmeyimden deyil ozu isteyerekden yanasdin derslerine, sifahi baximdan yaxsidi( sual cavabda).mende cox esebilesirem,biliremki usagla usag dili ile danismag lazimdi mende calisiram.yazmagda cetinlik cekir, ve gevessizdi\n24 fevral 2015 20:52\nMencede valideynler usaqlari yonlendirmelidir\n24 fevral 2015 20:10\nDüşünürəmki uşağın tərbiyəsinədə valideyn uşağa uşaq kimi yox bir şəxsiyyət kimi böyütməlidir doğru qeyd olunub onların təhsilə marağını artırmaqda valideynlərində öhdəlikləri olmalıdır ...\n24 fevral 2015 19:37\nValideyinler herseyde usaqinin fikirine hormet etmeli sefini bawa salib duzunu desteklemelidi ovladinin yaninda oldugunu ona hiss etdirmelidi


Karantində uşaqlarla sağlam bir pəhriz saxlamaq çətinliyi - Uşaq diyeti və menyular - 2022\nKoronavirusun yayılmasını dayandırmağa çalışmaq və hökumətlər vətəndaşlarından evdə qalmağı xahiş etdikdən sonra həm valideynlərin, həm də uşaqların üzləşdikləri əsas problemlərdən biri cansızlıqdır ki, bu da ölçmədən yeməyimizə səbəb ola bilər. Buna görə Guiainfantil-dən karantində olan uşaqlarla sağlam bir pəhriz saxlamağa çağırırıq. Və yalnız bu deyil, buna nail olmaq üçün açarları sizə veririk. Bunun üçün get!\nTəəssüf ki, bu karantin dövründə yalnız zehninizi deyil, bədəninizi də aktiv saxlamaq üçün məşğul olmalısınız. Məşq bədənin fiziki sağlamlığı üçün çox vacibdir və gündəlik fiziki məşq seansları qurulmalıdır.\nYalnız fiziki sağlamlığı qorumaq üçün deyil, həm də cansıxıcılığın ən tez-tez təzahürlərindən biri qəlyanaltı olmasıdır. Ac qalmadan yemək istəmək hər kəs, uşaqlar və böyüklər üçün sabit və qurulmuş yemək, iş və istirahət cədvəlləri ilə asanlıqla aradan qaldırıla bilər, buna görə də işə başlayın və evdən çıxdığınız kimi gününüzü planlaşdırın.\n1. Başlamaq üçün istirahət rejiminin dəyişməməsi vacib və zəruridir. Bunlar maddələr mübadiləsinə, onu pozmağa və davranışa da təsir edə bilər.\n2. Səhər yeməyi proqramını məktəbdə olanda olduğunuz kimi edin, çox dəyişmədən. Əlbətdə səhər qalxmağa ehtiyac yoxdur, ancaq 10-a qədər yatmaq da sağlam deyil.\n3. Uşaqlar üçün daha normal şəraitdə olduğu kimi şəxsi gigiyenasını qoruyun, gündəlik həyatında bəzi əyləncələr daxil etməyə çalışır. Məsələn, əgər övladlarınız üzgüçülüyə gedirlərsə, indi bilməyəcəkləri aydındır, amma bu, hamam götürməyə və zaman-zaman oynamağa mane olmur, yaşca böyük olsalar da, mütləq qiymətləndirəcəklər! Evimdə bir sabun atelyesi etmək çox əyləncəli oldu və sonra hər birini fərdi gigiyena üçün fərdi şəkildə istifadə etdi, sonrakı şey hamam bombası düzəltməyə cəhd etmək olacaq!\n4. Pijama yalnız yatmaq üçündür. Səhər yeməyindən və yuyulduqdan sonra hamı geyimlidir. Mütləq ən yaxşı geyimlərinizi və ya məktəbli formanızı götürməyinizə ehtiyac yoxdur, ancaq bu kiçik paltar dəyişikliyi həyatımızın halından çıxmağımıza kömək edir.\nİndi təşkil etmək və almaq üçün mətbəxə girməyin vaxtı gəldi sağlam bir pəhriz qorumaq uşaqlarımız və bizim üçün.\n- səhər yeməyi üçün dənli bitkilər, tostlar, bir az meyvə, bir stəkan süd və ya qatıq, hətta bir gecədən əvvəl qalan bir omlet üçün. Bu qədər şəkər və zərərsiz yağ olan peçenye və çörəklərdən çəkinin.\n- Səhər yarısı və günortanın ortası Səhər yeməyində itkin olanlara biraz baxmaq rahatdır. Əgər meyvə yeməmisinizsə, indi yeməyin ən münasib vaxtıdır; südünüz yoxdusa, onda pendir və ya qatıqla bir parça çörək və s., hamamböceği sendviç, yerkökü çubuqları olan humus, bir meyvə hamarlığı ...\n-Nahar vaxtı tək yeməyə bahis etmək və çox doymamaq daha yaxşıdır. Paxlalılar olmamalıdır, həftədə ən azı iki dəfə; makaron və ya bir az ət və ya bir neçə bişmiş kartof ilə düyü yaxşı bir karbohidrat təchizatı olacaq; və supermarketdə tapa biləcəyimiz şeylərdən asılı olaraq tərəvəzləri unutmadan.\n- Nahar üçün, qidaları, balıqları, yumurtaları, ətləri və ya toyuqları istənilən növdə tamamlamağa çalışır, mümkün qədər qızardılmış qidalardan və doymuş yağlardan çəkinir.\nSu içmək, şirələr və ya qazlı içkilər haqqında unutma və hətta yeməkdə süd. Şirələr, süd və ya meyvə hamarlığı qəlyanaltı vaxtı və ya səhər yeməyində çox miqdarda ola bilər, tərkibində sərbəst şəkər və az lif tərkibi olduğuna görə şirələri çox istifadə etmədən.\nMeyvə infuziyaları, kofeindən sui-istifadə etməyə meylli olan yaşlılar üçün çox faydalıdır, buna görə gündə iki stəkandan çox qəhvə içməməklə onları gündəlik qaydalarımıza daxil edə bilərik.\nAiləmizin mümkün qədər sağlam və balanslı bir pəhriz saxlamağına və supermarketlərin məhsul axını təmin edəcəklərini vəd etdiyini nəzərə alaraq, mümkün qədər təzə yeməyə çalışmalıyıq, xüsusən də alış etdiyimiz gün.\nYeməkxanada yalnız sağlam deyil, bir kilo olan paxlalılar, özlərinə çox miqdarda, bir çaydan lobya və ya noxud, makaron və düyü həddindən artıq vermədən verirlər. Tərəvəz və yeşilliklərə gəldikdə, kartof, habelə yerkökü, soğan və ya sarımsaq kimi nəhəng mətbəximiz üçün zəruri olmamalıdır, üstəlik, onları sərin və havalı bir yerdə saxlasaq, çox davamlıdır.\nAlma, armud, portağal və naringi ən faydalı meyvədir və kilerinizdə əskik olmamalıdır. Supermarketə getdiyiniz gün həm uşaqlar, həm də böyüklər üzüm, çiyələk və ya moruq kimi digər meyvə növlərini yediyinə əmin olun, daha çox çeşid daha yaxşıdır. Evimdə bananı çox cəlbedici gördük, bu xüsusi günlərdə dondururuq və ləzzətli tünd şokolad fişləri ilə dondurmaya çevrilirik.\nSoyuducuda və dondurucuda həm tərəvəz (həm təzə, həm aldığımıza görə dondurulmuş, həm də dondurulmuş), həm də ət, toyuq və balıq olmağa çalışa bilərik.\nVəziyyət narahatlıq doğursa da, artıq həddən artıq satın almamalıyıq, əsas məhsullar əskik olmayacaq və asanlıqla əvəz edə bilərik. Bir gün brokkoli olmadığının fərqi yoxdur, şübhəsiz ki, yaşıl lobya və ya balqabaq olacaq və onlarla birlikdə balalarımız üçün fantastik bir püresi hazırlaya bilərik.\nKıyılmış ətin olmaması vacib deyil, küftə yerinə qızardılmış toyuq filesi yeyə bilərik və s. Sakit olmaq və əlimizdə olan vasitələrlə cəlbedici yeməklər hazırlamaq vacibdir.\nCookie, çörək, konfet, şokolad, şirniyyat və ya duzlu qəlyanaltı almaqdan çəkinin. Əgər evdə bunlar varsa, onları yeməyə gedəcəksən və bu, mümkün qədər sağlam bir pəhriz saxlamağa aiddir, buna görə şəkər, duz və yağ döymək üçün düşməndir. Evdə hazırlanmış popcorn və ya bir ovuc badam və ya borular bir ailənin filmini izləmək üçün əla ola bilər, ancaq xüsusi hallar üçün saxla.\nBəzi qidalar da C vitamini ilə çox zəngin olan portağal, ispanaq və ya pomidor kimi immunitet sistemini üstün tutmaq üçün idealdır; balıq, qoz-fındıq və toxum və əlbətdə sevimli vitamin zeytun yağı, hamısı E vitamini ilə zəngindir.\nEyni şəkildə, karotenoidlər və əlbəttə ki, balıq ilə zəngin yerkökü, şaftalı və ya ərik, omeqa 3 yağ turşusu tərkibində olması üçün zəruridir.Bundan əlavə, qırmızı ət, dəniz məhsulları və bütün taxıllar sinklə zəngindir, bu da qabiliyyəti artırır. infeksion agentlərlə mübarizə aparmaq üçün ağ qan hüceyrələri; patogenlər ilə mübarizədə T limfositlərinə kömək edən selenium qoz-fındıqda və toxumda və qabıqda asanlıqla tapılır.\nUnutmayın ki, ən vacib şey yemək, istirahət və iş rejimini və yaxşı gigiyena tədbirlərini qorumaqdır, amma hər şeydən əvvəl sakit olun.\nBənzər daha çox məqalə oxuya bilərsiniz Karantində uşaqlarla sağlam bir pəhriz saxlamaq çətinliyi, saytda diyet və uşaq menyusu kateqoriyasında.\nVideo: Uşaqların sağlam böyüməsi üçün ən vacib qida (Iyun 2022).\nKörpə atasının yaratdığı Çin kölgələrini görəndə dəhşətə gəlir\nBişmiş karides. Uşaqlar üçün Yeni il ərəfəsi resepti\nCopyright 2022 \_ Karantində uşaqlarla sağlam bir pəhriz saxlamaq çətinliyi...


Rus mətbuatı: Münhen konfransı Əliyevlə Paşinyanı yaxınlaşdırmadı: Paşinyan güzəştə hazır deyil, amma “mikro-inqilablar”dan dəm vurur » Ovqat.com\nPrezident İlham Əliyevlə Ermənistan Baş naziri Nikol Paşinyanın Münhen debatı dünya mediası tərəfindən də diqqətlə izlənilib. Xüsusilə Türkiyə və Rusiya mətbuatı öz səhifələrində bu mövzuya ciddi yer ayırıb.\nRusiyanın NEWS.ru nəşrində bu gün dərc olunan bir məqalənin sərlövhəsi xüsusilə diqqəti cəlb edir. “Münhen konfransı Əliyevlə Paşinyanı yaxınlaşdırmadı: Paşinyan güzəştə hazır deyil, amma danışıqlar prosesində “mikro-inqilablar”a çağırır” sərlövhəli məqalənin tərcüməsini Ovqat.com oxucularına təqdim edirik:\nMünhendə istirahət günlərində keçirilmiş təhlükəsizlik konfransı Bakı ilə Yerevanın əvvəlki kimi, Dağlıq Qarabağın statusu məsələsinin həllindən çox uzaq olduqlarını ortaya qoyub. Azərbaycan Prezidenti İlham Əliyevlə Ermənistanın baş naziri Nikol Paşinyan konfrans çərçivəsində görüşüblər. Lakin onların arasında konstruktiv dialoq nəzərdə tutulsa da, görüş sonda tərəflərin artıq hər kəsə məlum olan mövqeyi ətrafında nəticəsiz fikir mübadiləsinə çevrilib.\nFormal olaraq Münhen konfransındakı görüşün rəsmi danışıqlar deyil, diskussiya olacağı əvvəldən bəyan edilmişdi. Lakin görüşdəki danışıq tonunun özü artıq çox şeydən xəbər verirdi. Görünən odur ki, tərəflərin prinsipiallığını nəzərə alsaq, qısamüddətli perspektivdə irəliləyişə ümid etmək olmaz.\nDiskussiyanın moderatoru olan ABŞ Milli Təhlükəsizlik Şurasının Rusya və Mərkəzi Asiya üzrə keçmiş direktoru Selesta Vallander dialoqa hazır olduqları üçün liderlərə təşəkkür edib. Əliyevlə Paşinyanın tarixi faktlarla bağlı fərqli fikirlər səsləndirmələrindən sonra moderator xanım soruşub: bəs tanınmamış “Dağlıq Qarabağ Respublikası” probleminin həlli üçün beynəlxalq birlik nə edə bilər?\n“Ermənistana Dağlıq Qarabağın onun ərazisi və ya müstəqil dövlət deyil, qeyri-qanuni qurum olduğunu bildirmək lazımdır”. İlham Əliyevin suala ilk cavabı belə olub. Paşinyan isə öz növbəsində, belə münaqişələrin bir-iki addımla həll oluna bilməyəcəyini söyləyib. Erməni baş nazirin fikrincə, bunun üçün danışıqlar prosesində “mikro inqilablar” etmək lazımdır. Lakin hələlik bu barədə danışmaq mümkün deyil və iki liderin ötən ilin mart ayında Vyanada keçirdiyi görüş də bunu açıq şəkildə nümayiş etdirib. Vyana görüşünün sonunda birgə yekun bəyanat belə, qəbul edilməmişdi.\nMünhendəki diskussiyanın nəticələri isə ortadadır. Azərbaycan prezidenti dialoqa hazır olduğunu dəfələrlə təkrar edib. O, Ermənistan rəhbərliyilə görüşlərdən çəkinmədiyini söyləyir. Paşinyana gəldikdə, baş nazir Azərbaycan xalqının maraqlarına hörmətlə yanaşmağın lazım olduğunu deyən edən ilk erməni lideridir və bunu öz nailiyyəti sayır.\nƏslində, belə ritorika praqmatik danışıqlar üçün şərait yaratmalıdır. Xüsusilə ona görə ki, Bakı ilə Yerevan arasında vasitəçiliyi hər iki tərəflə möhkəm əlaqələri olan Moskva edir. Lakin çox vaxt tərəflərin sülhsevər bəyanatları başqa amillər üzündən nəticəsiz qalır. Hətta əgər Paşinyan “DQR” ətrafında vəziyyəti həll etmək niyyətində səmimi olsa belə, o, daxili siyasi qüvvələr nisbətini nəzərə almaya bilməz. Ermənistan rəhbərləri üçün Dağlıq Qarabağ münaqişəsindəki istənilən birtərəfli güzəşt siyasi intihar deməkdir. Bundan başqa, baş nazir hələlik iqtisadiyyatda da ciddi uğurlarla öyünə bilməz. Odur ki, diqqəti yayındırmaq üçün əldə başqa kozır olmalıdır. Başqa sözlə, narazılıq yaranar-yaranmaz, Ermənistan əhalisinin diqqətini həmin kozıra yönəltmək lazım gəlir. Bu mənada, Paşinyan üçün Dağlıq Qarabağ münaqişəsinin həll olunmaması olunmasından daha sərfəlidir.\nEyni zamanda, status-kvonun saxlanılması ilə də nəticə əldə etək mümkün deyil. Tərəflərin iddiaları özbaşına aradan qalxmayacaq və bunu hər kəs başa düşür. Hər iki dövlətdə artıq bir neçə nəsil yetişib ki, onlar üçün “DQR” ətrafındakı mübahisə həm ikitərəfli münasibətləri mümkünsüz edən həlledici bənd, həm də digər istiqamətlərdə qarşılıqlı təmasları çətinləşdirən əsas problemdir. Bundan başqa, Azərbaycan təmsilçilərinin dəfələrlə xəbərdar etdiyi kimi, bölgədə vəziyyət hər an “partlaya” bilər.\n“Müharibənin hər an çox asanlıqla qızışması mümkündür. Vəziyyət təhlükəlidir və nəzarətdən çıxa bilər”, - deyə Azərbaycanın ABŞ-dakı səfiri Elin Süleymanov bildirib.\nBölgədəki son ciddi toqquşalar dörd il əvvəl baş verib. “Dördgünlük müharibə” kimi yadda qalmış həmin hadisə həm Azərbaycan, həm də Ermənistan tərəfindən hərbçilərin həlak olması ilə nəticələnmişdi. Ondan sonra bu miqyaslı toqquşma baş verməsə də, gərginliyin istənilən an artacağını istisna etmək olmaz. Son insident də iki liderin Münhen görüşü ərəfəsində baş vermişdi. İlham Əliyevin sözlərinə görə, fevralın 15-də erməni snayper Azərbaycan hərbçisini qətlə yetirib. Təbii ki, belə təxribatlar yüksək səviyyəli danışıqların xarakterinə də təsirsiz ötüşə bilməzdi.\nAna səhifəyə qayıt Baxış: 196 Tarix: 17-02-2020, 16:34


19 Yanvar 16:29 | 836\nMühacirət əleyhinə siyasəti ilə tanınan ABŞ Prezidenti Donald Trampdan vəzifəsini almağa hazırlaşan Co Bayden rəhbərliyinin ilk günündə qeyri-rəsmi immiqrantlara 8 illik "vətəndaşlıq yolu" açmağı planlaşdırır. SİA xarici KİV-lərinə istinadən xəbər verir ki, Amerika Birləşmiş Ştatlarının seçilmiş Prezidenti seçki kampaniyasında 11 milyondan çox qeydiyyatdan keçməmiş immiqranta verdiyi vədə əməl etməkdə qərarlıdır. Baydenin bu məqsədlə and içdikdən dərhal sonra Konqresə hərtərəfli bir immiqrasiya qanun layihəsini təqdim edəcəyi bildirilib.\nQanun layihəsinin məzmunu hələlik bəlli deyil. Lakin yüzlərlə səhifə nəşr edilməsi gözlənilən mətnin Donald Trampın qanunsuz immiqrasiyanı dayandırmağa əsaslanan siyasətinin əksinə olduğu şübhəsizdir.\nSeçki kampaniyası dövründə Bayden Trampın immiqrasiya fəaliyyətlərini Amerika dəyərlərinə qarşı "amansız bir hücum" olaraq xarakterizə edib və "zərərləri aradan qaldıracağını" söyləyib.\nQanun layihəsinə görə, 1 yanvar 2021-ci il tarixindən etibarən hüquqi statusu olmayanların əvvəlki yoxlamalardan keçib vergi ödəmələri və digər əsas tələbləri yerinə yetirməsi halında müvəqqəti hüquqi statusa və ya yaşıl karta aparan beş illik müddətə sahib olacaqlar.\n5 ildən sonra vətəndaşlıqlarını davam etdirmək istəsələr, başqa 3 illik keçid dövrü ilə qarşılaşacaqlar.\nBəzi immiqrantlar üçün müddət daha sürətli olacaq. Uşaqlıqda ABŞ-a qeyri-qanuni yolla gələnlər, habelə kənd təsərrüfatı işçiləri və müvəqqəti qoruma statusunda olanlar çalışdıqları və ya məktəbdə olduqları təqdirdə yaşıl kartları daha sürətli şəkildə əldə edəcəklər.\nBaydenin bir çoxunun müsəlman ölkələrdən gələn immiqrantların qadağalarına son verilməsi ilə yanaşı, Trampın digər immiqrasiya siyasətlərini dəyişdirmək üçün sürətli inzibati addımlar atacağı gözlənilir.


Əgər onlar səninlə mübahisə edərlərsə, de: “Mən özümü ardımca gələnlərlə birlikdə Allaha təslim etmişəm!” Kitab verilənlərə və savadsızlara isə de: “Siz də təslim oldunuzmu?” Əgər təslim olsalar, doğru yola yönəlmiş olarlar. Üz döndərsələr, bil ki, sənin öhdənə düşən ancaq haqqı təbliğ etməkdir. Allah qullarını görür. (Ali İmran surəsi / 20)\nBunlar qeyb xəbərlərindəndir ki, onu sənə vəhy edirik. Hansının Məryəmi himayə edəcəyi barədə qələmlərini püşk atdıqları zaman sən onların yanında deyildin. Bir-birilərilə mübahisə etdikdə də sən onların yanında deyildin. (Ali İmran surəsi / 44)\nSənə bilik gəldikdən sonra kim səninlə İsanın barəsində mübahisə edərsə, de: “Gəlin oğullarımızı və oğullarınızı, qadınlarımızı və qadınlarınızı, özümüzü və özünüzü çağıraq, sonra isə dua edib yalançılara Allahın lənət etməsini diləyək”. (Ali İmran surəsi / 61)\nEy Kitab əhli! Nə üçün İbrahim barəsində höcətləşirsiniz? Tövrat və İncil ancaq ondan sonra nazil edilmişdir, məgər anlamırsınız? (Ali İmran surəsi / 65)\nSiz Allahın izni ilə düşmənləri qırıb-çatdığınız zaman, Allah sizə verdiyi vədini yerinə yetirdi. Nəhayət O, sizə arzuladığınız şeyi göstərdikdən sonra ruhdan düşdünüz, Peyğəmbərin əmri barəsində bir-birinizlə mübahisə etdiniz və asi oldunuz. İçərinizdən kimisi dünyanı, kimisi də axirəti istəyirdi. Sonra Allah sizi sınamaq üçün üzünüzü onlardan döndərdi. O, artıq sizi bağışladı. Allah möminlərə qarşı lütfkardır. (Ali İmran surəsi / 152)\nQövmü onunla höcətləşdi. O dedi: “Allah məni doğru yola yönəltdiyi halda, siz Onun barəsində mənimlə höcətləşirsiniz? Rəbbimin istədiyi şeylərdən başqa mən, sizin Ona şərik qoşduqlarınızdan qorxmuram. Rəbbim elmi ilə hər şeyi əhatə etmişdir. Məgər düşünüb ibrət almayacaqsınız? (Ənam surəsi / 80)\nO zaman Allah yuxunda sənə onları az göstərdi. Əgər onları sənə çox göstərsəydi, ruhdan düşər və döyüş barəsində bir-birinizlə mübahisə edərdiniz. Lakin Allah sizi qorudu. Şübhəsiz ki, O, kökslərdə olanları bilir. (Ənfal surəsi / 43)\nOnlar dedilər: “Ey Nuh! Sən bizimlə mübahisə etdin və mübahisəmizi də çox uzatdın. Əgər doğru danışanlardansansa, bizə vəd etdiyin əzabı gətir”. (Hud surəsi / 32)\nİbrahimdən qorxu çəkildikdə və ona müjdə gəldikdə Lut qövmü barəsində Bizimlə mübahisə etməyə başladı. (Hud surəsi / 74)\nGöy gurultusu həmd edərək Ona təriflər deyir. Mələklər də Onun qorxusundan təriflər deyirlər. Allah ildırımlar göndərib istədiyini vurur. Onlar Allah barəsində mübahisə edirlər. Halbuki O, şiddətli cəza verəndir. (Rad surəsi / 13)\nOnlar öz Rəbbi barəsində höcətləşən iki dəstədir. Kafirlər üçün oddan paltar biçiləcək, başlarına da qaynar su töküləcəkdir. (Həcc surəsi / 19)\nBiz hər ümmət üçün onun yerinə yetirə biləcəyi bir şəriət müəyyən etdik. Qoy onlar bu işdə səninlə höcətləşməsinlər. Sən onları Rəbbinə ibadət etməyə dəvət et. Həqiqətən, sən ən doğru bir yoldasan. (Həcc surəsi / 67)\nOnlar orada höcətləşərək deyərlər: (Şuəra surəsi / 96)\nOnlar sadəcə olaraq, bir-birləri ilə höcətləşərkən özlərini yaxalayacaq bir tükürpədici səsi gözləyirlər. (Yasin surəsi / 49)\nŞübhəsiz ki, bu, od sakinlərinin bir-biri ilə höcətləşməsi bir həqiqətdir. (Sad surəsi / 64)\nAllah deyəcəkdir: “Mənim hüzurumda höcətləşməyin. Mən əvvəlcədən sizi xəbərdar etmişdim. (Qaf surəsi / 28 )


Gözəllik sirləri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-04-2011, 16:00\nŞərhlər: Baxılıb: 1919\nSəs ver: Güzgü, güzgü, mən gözəl görünürəm?\nBuxaqBuxağı xüsusi gimnastika və arıqlamaq yolu ilə əritmək olar. Boş vaxtlarınızda və təbii ki, sizi heç kim görməyəndə ağzınızın qıraqlarını bacardığınız qədər aşağı istiqamətdə gərginləşdirməyə çalışın.\nKirpiklər və gözər\nKirpikləri hər gecə gənəgərçək, yaxud badam yağı ilə masaj etmək yaxşı təsir göstərir. Bu, onların yaxşı uzanmasına, sıx və daha tünd olmasına kömək edir. Yorğunluqdan şişmiş və qızarmış gözləri çobanyastığı və çay dəmi ilə kompres etmək lazımdır. Kompresləri ayrı-ayrılıqda, yaxud da növbə ilə etmək olar. Bunun üçün gözünüzün ölçüsünə uyğun içərisinə çobanyastığı və çay qoyulmuş yastıqcalar tikmək olar. Yastıqcaları ilıq suda isladıb gözünüzə qoyun və beş dəqiqədən sonra dəyişin. Prosesi bir neçə dəfə təkrar etmək olar.\nBu hala əsasən yağlı dəridə rast gəlinir və təmizlənmədən sonrakı proseslərin düzgün aparılmaması zamanı meydana çıxır. Təmizləmədən sonra xüsusi quruducu maskalardan istifadə etmək lazımdır. İndi belə maskaları istənilən kosmetika satış mərkəzlərində uyğun qiymətə əldə etmək olar.\nTəəssüf ki, əvvəl-axır hamımızın üzündə qırışlar əmələ gəlir. Onlarla mübarizə aparmaq isə həddən artıq çətindir. Ancaq yaşlı görünməyi heç kim istəmir.\nNə etmək olmaz:\nÇox yemək, spirtili içkilər qəbul etmək, siqaret çəkmək, evdə oturmaq, saatlarla televizora baxmaq, pis şeylər haqqında düşünmək, dünyadan küsmək, həddən artıq hündür dabanlı ayaqqabılar geyinmək, yumor hissini itirmək, gənclərdən uzaq olmaq, yenilikdən qorxmaq, hisslərə qənaət etmək.\nÜzünün dərisinə qulluq etmək üçün ən yaxşı vasitə maskalardır. Maskaları hazır şəkildə almaq və ev şəraitində hazırlamaq olar. Ev şəraitində maska hazırlayarkən əl altında olmayan məhsullardan ibarət çətin reseptlərə meyl göstərməyin. Onları hər soyuducuda olan adi məhsullardan da hazırlamaq mümkündür. Məsələn:


Bir ödənişlə bir neçə illik sığorta – AZƏRBAYCANDA AQRAR SIĞORTA BELƏ İŞLƏYƏCƏK - DETALLAR - FED.az\nBir ödənişlə bir neçə illik sığorta – AZƏRBAYCANDA AQRAR SIĞORTA BELƏ İŞLƏYƏCƏK - DETALLAR\n17:12 26 Avq 2019\nAzərbaycanda 2020-ci ilin əvvəlindən fəaliyyətə başlayacaq aqrar sığortanın detalları açıqlanıb. Kənd Təsərrüfatı Nazirliyi yanında Aqrar Kredit və İnkişaf Agentliyinin sədri Mirzə Əliyev FED.az-a bildirib ki, fermerlərin sığorta haqlarının bir hissəsini dövlət subsidiya kimi ödəyəcək. Hələlik bunun hansı hissə olacağı məlum deyil. Xatırladaq ki, aqrar sığorta haqqında fermerlər üçün güzəştlər indiyədək 50% təşkil edirdi (yəni fermerlər sığorta haqqının yarısını ödəyirdilər). M.Əliyev bildirib ki, hələlik yeni sistemdə güzəştin nə qədər olacağı bilinmir amma bu «ciddi güzəşt» olacaq. Böyük ehtimalla söhbət 50%-dən az olmayan güzəştdən gedir.\nSığorta şirkətləri aqrar sığorta sistemində broker kimi iştirak edəcəklər və sığorta məhsullarının satışı ilə məşğul olacaq, əvəzində buradan komissiya alacaqlar. Komissiyanın məbləği məlum deyil, bu məbləğ fondun və idarəedici sığorta şirkətinin yaradılmasından sonra ilin sonunadək məlum olacaq.\nSığorta hadisəsi baş verəndə bu məsələ fondun təyin etdiyi müstəqil ekspertlər tərəfindən araşdırılacaq. Aqrar sığorta ekspertləri bu statusu DİM-də imtahan verməklə alacaqlar. Fermer həmin ekspertin rəyi ilə razı olmasa siyahıdakı digər eksperti seçə biləcəklər.\nHadisənin yaranması səbəbləri də araşdırılacaq və məsələn, dolu ilə bağlı hadisə olarsa hidrometeoroloji məlumatlar tutuşdurulacaq. Yeri gəlmişkən, indiyədək hava datasının alınması pullu idisə, qanuna edilən dəyişikliyə əsasən, aqrar sığortada bu məlumatlar pulsuz olacaq.\nAqrar sığorta aqrar sahəyə aid olan bütün sahələri – həm əkinçiliyi, həm də heyvandarlığı əhatə edəcək və bütün risklərə təminat veriləcək. Bura təbiət hadisələri, yanğın, dolu düşmə, vəhşi heyvanların hücumu, eləcə də üçüncü şəxslərin hərəkətləri nəticəsində dəyən zərərlər aiddir. Gələcəkdə isə məhsulun qiymətinin ucuzlaşması və məhsuldarlığın aşağı olması kimi risklər də sığortalanacaq.\nHələlik sığorta tarifləri məlum deyil, amma Mirzə Əliyevin sözlərinə görə, Azərbaycan bu məsələdə Türkiyənin aqrar svğortada tətbiq etdiyi Tarsim sistemindən istifadə edəcək.\nHazırda Azərbaycanda aqrar sahədə sığorta haqları çox bahadır və ayrı-ayrı sahələr üzrə 8,5% ətrafındadır. M.Əliyev bildirir ki, yeni tətbiq edilən aqrar sığortada sığorta haqları bir qədər aşağı olacaq. Amma ümumiyyətlə aqrar sığorta bütün dünyada bahalıdır. Məsələn, qonşu Türkiyədə bəzi aqrar sığortalar üzrə illik faiz dərəcəsi 6,1-6,2% arasındadır. Bu mənada Azərbaycanda da sığorta haqlarının bu ətrafda olması istisna deyil. Hərçənd sığorta haqqının yarısını dövlət subsidiyalaşdırsa, fermerlər üçün real sığorta haqqı 3% ətrafında olacaq.\nBundan başqa, sığorrta məşsulları satan şirkətlərə Bonus-Malu sistemi də tətbiq ediləcək. Əgər satılan sığorta müqaviləsindən hər hansı geri dönüş yoxdursa, yəni hadisə baş vepməyibsə və deməli şirkət riskləri daha düzgün qiymətləndirib satıbsa, onlara bonus balı veriləcək. Hələlik bu bonusların da tətbiq forması dəqiqləşqdirilir.


Dövlət İmtahan Mərkəzindən qəzetimizə bildirilib ki, ümumi müsahibəyə çıxarılan ən yüksək vəzifə 4-cü təsnifata uyğun olan Energetika Nazirliyində şöbə müdiri vəzifəsidir. Ümumilikdə isə Ekologiya və Təbii Sərvətlər Nazirliyində 14, Hesablama Palatasında 3, Dövlət Statistika Komitəsində 3, Dövlət Turizm Agentliyində 3, Energetika Nazirliyində 2, Təhsil Nazirliyində 1, Şəki Apelyasiya Məhkəməsində 1 vəzifə olmaqla 27 vakant vəzifə ümumi müsahibə elanına çıxarılıb. Ümumi müsahibədə iştirak üçün ümumilikdə 226 nəfər müraciət edib. Müsahibələr martın 15-də yekunlaşacaq.\nXatırladaq ki, ötən il dekabrın 10-da 7 dövlət orqanında inzibati vəzifələrin 4-5-ci təsnifatına uyğun olan vəzifələrin A və B növü üzrə ümumi müsahibə elan olunub. Sənəd qəbulunun təkmilləşdirilməsi, vətəndaşların rahatlığının təmini, vətəndaşların vaxt itkisinin və maliyyə xərclərinin qarşısının alınması məqsədilə Dövlət İmtahan Mərkəzi tərəfindən ümumi müsahibə üzrə sənəd qəbulu yalnız elektron qaydada həyata keçirilib.


Etopaz Bonusları | E-Topaz.az\nEtopazda mərclər yeni-yeni populyarlıq qazanır, buna görə də saytı təqdim edənlər öz bəxtini sınayıb yaxşı maliyyə gəliri əldə etmək istəyən hər kəs üçün bonuslara qənaət etmirlər. Siz onlayn müştəri xidmətindən kontorda hansı bonusların və aksiyaların olduğu, eləcə də onlardan istifadə şərtləri barədə ətraflı məlumat ala bilərsiniz. Məsələn, ilkin bonusu almaq üçün qeydiyyatdan keçmək və elektron poçt vasitəsilə hesabı təsdiqləmək kifayətdir. Eyni zamanda, hesabı artırmağa, fəallığa və digərlərinə görə bonuslar mövcuddur.\nEtopaz bukmeyker kontorunun aksiyaları mütəmadi olaraq sayt istifadəçilərinə təqdim olunur və evdə qaldığınız bu günlərdə də onlar davam etmişdir. Belə ki, Azərbaycanın yeganə qanuni idman mərci saytı olan Etopazda “Dünyanın Ən Güclü Komandası” adlı yarışma həyata keçirilmiş, futbol həvəskarları üçün seçim edərək qazanmaq və əylənmək imkanı yaradılmışdır. 2000-dən artıq yarışmaçının iştirak etdiyi kampaniya bir neçə mərhələdən ibarət olmuşdur:\nYarışmada iştirak edən idmansevərlər məşhur idman aparıcısı Sənan Şərifzadənin təqdimatında yeddi gün ərzində yarışmışlar. Onlar arasından seçilənlər final mərhələsinə vəsiqə qazanmışlar;\nYarışmanın 19 may tarixində keçirilmiş dörddə bir final mərhələsində yarımfinalçılar müəyyən edilmişdir. Uğurlu çıxış edən yarışmaçılar növbəti yarımfinal mərhələsinə keçid əldə etmişlər;\nNəhayət, 20 may tarixində yarımfinal, üçüncü yer uğrunda və final oyunları baş tutmuşdur. Bu mərhələdə yarışmanın qalibləri bəlli olmuşdur.\nÖz futbol bilikləri ilə seçilən yarışmaçılar müsabiqədə qalib gəlmişlər. Hər bir iştirakçı öz komandasının ən güclü olduğunu sübut etməyə çalışmışdır. Qaliblər aşağıdakı hədiyyələr ilə mükafatlandırılmışlar:\nAğa Zeynallı birinci yerə layiq görülmüşdür. O, bütün rəqiblərini məğlub etmiş və Playstation 4 qazanmışdır;\nRüfət Məmmədzadə ikinci yeri tutmuşdur. Xiaomi Red Mi Note 8 əldə etmişdir;\nTural Yusubov yarışmanın favoriti sayılsa da, yalnız üçüncü yeri tuta bilmişdir. Huawei Y7 telefonuna sahib olmuşdur;\nBundan başqa, seçmə mərhələnin qalibləri də müxtəlif hədiyyələr qazanmışlar.\nEtopaz saytını izləyərək davam etməkdə olan kampaniyalar və bonuslar barədə məlumat əldə etmək mümkündür. İstifadəçilər müxtəlif şəkildə təqdim olunan bonuslardan yararlana bilərlər. Məsələn, Etopaz saytında həyata keçirilmiş əvvəlki kampaniyalardan biri zamanı dörd və daha artıq oyundan ibarət kuponu uduşlu olan müştərilərin qazancına bonuslar əlavə olunmuşdur. Dörd oyuna görə 10%, beş oyuna görə 20%, altı oyuna görə 30%, yeddi və daha artıq oyuna görə 50% bonus verilmişdir.\nXüsusi kampaniyalar zamanı əldə edə biləcəyiniz Topaz bonusları və aksiyalar mərc etməyi idman həvəskarları üçün daha da maraqlı edir. Siz də Etopaz saytında hesab açaraq çoxsaylı bonus və kampaniyalardan faydalanmağa başlaya bilərsiniz. Həm mərc edərək qazanc və bonus əldə etmək, həm də keçirilən aksiyalarda hədiyyələr əldə etmək üçün siz də bizə qoşulun!


Baş redaktor Zakir Qaralova müraciət etdi\n28/01/2015 [00:47] - Cəmiyyət - ( 6651 dəfə baxılıb)\n"Düşünürəm ki, bircə cümləlik ittihamım ölkənin baş prokurorunda məsələnin mahiyyəti barədə dolğun fikir yaradacaq"\nModerator.az saytının baş redaktoru Zülfüqar Hüseynzadə baş prokuror Zakir Qaralova açıq məktub yazıb. Məktubda deyilir:\n"Azərbaycan Respublikasının baş prokuroru Zakir Qaralova\nÇox götür-qoydan sonra tərəddüdlər içərisində bu məktubu yazıram. Əlimdə olan tribunadan sui-istifadə edərək üzləşdiyim problemi ictimailəşdirdiyimə görə qınayanların tapılacağı məni bu günə qədər susmağa məcbur edib. Eyni zamanda içimdə olan senzor da milli adət-ənənələrimizdən gələn “ayıbdır” çağırışına səs verərək mənə səbrlə baş verənlərin nə ilə nəticələnəcəyini gözləməyə sövq edib. Amma daha susmağın qızıl yox, hətta zavallılıq olduğu qənaəti ayıba da yer qoymadığından çox böyük təəssüf və ürək yanğısıyla bu sətirləri yazıram. Üstəlik, təsadüfdən prezident İlham Əliyev cəmisi bir neçə saat qabaq Heydər Əliyev Mərkəzindəki tədbirdə məmurlara xitabən xeyli sərt fikirlər söylədi və bəlkə də bu yazını yazmağıma stimul məhz həmin çıxış oldu.\nŞəxsən mən Azərbaycan prezidentinin korrupsiyaya qarşı mübarizədə səmimi olduğu qənaətindəyəm və düşünürəm ki, o da artıq bu bəlanın bir xərçəng kimi dövlətçiliyimizin inkişafına sarsıdıcı zərbə vurduğunu görərək onun heç olmasa lokallaşdırılmasına və obrazlı desək, əndazəni aşmamasına çalışır. Sizlər də prezidentin komandasının üzvləri olaraq hər biriniz bu mübarizəyə öz töhfənizi verməyə çalışmalısınız və çalışmadığınızı da iddia etmək fikrində deyiləm.\nMətləbə keçərək bildirmək istəyirəm ki, Moderator.az saytının təsisçisi və baş redaktoru olsam da hər zaman mənə üz tutan şikayətçinin probleminin mətbuat səhifəsinə çıxarılmadan çözülməsi istiqamətində addımlar atılmasının tərəfdarı olmuşam və ölkənin yazılmamış oyun qaydalarını bildiyimdən saytın tiraj qazanması və populyarlaşmasının deyil, məmuru səsə-küyə salmadan, onu daha yuxarı instansiya qarşısında gözükölgəli etməmək naminə vətəndaşın dərdinə əncam çəkilməsini istəmişəm. Yalnız məmurların “burda mənəm, Bağdadda kor xəlifə” məntiqiylə davrandığına əmin olduqdan sonra qələmə əl atmışam. Tale elə gətirib ki, özüm indi problemi kor xəlifənin insafına qalan biçarə şikayətçi aqibətindəyəm. Belə ki, etibarnamə ilə nümayəndəsi olduğum və az qala bir ilə yaxın müddətdə rəsmi ərizə ilə prokurorluq orqanlarına müraciət etdiyimə baxmayaraq bu günədək nəinki ərizədə qeyd olunanlarla bağlı araşdırılma aparılmayıb, hətta məni çağırıb soruşan olmayıb ki, kimsən, nəçisən, bu ərizəni sən yazmısan, ya yox. Mən daha burda vətəndaşın müraciətlərinin cavablandırılması barədə qanunvericiliyin tələblərini sadalayıb vaxtınızı almağı artıq hesab edirəm. Düşünürəm ki, bircə cümləlik ittihamım ölkənin baş prokurorunda məsələnin mahiyyəti barədə dolğun fikir yaradacaq. Elə ona görə də mən qəsdən təfərrüatlara varmıram və düşünürəm ki, əgər rəsmi ərizələrimin qara bəxti açılsa, o zaman Baş Prokurorluqdan kimsə məni arayıb dinləmək istəyəcək. O zaman məmnuniyyətlə ərizələrimdə qeyd etdiyim məqamlarla bağlı sorğu-sualda iştirak edəcəm, qarşı tərəfin özü və ya nümayəndəsi ilə problemin çözümü istiqamətində lazımi addımları atacam.\nMən Sizin səmimiyyətinizə inanıram və ümid edirəm ki, təkcə mənim deyil, prokurorluq orqanlarına üz tutan bütün şikayətçilərin heç olmasa dinlənilməsi istiqamətində ölkənin bütün prokurorluq orqanlarına ciddi tapşırıqlar verəcəksiniz. Əvvəlcədən minnətdarlığımı bildirirəm."


İmtahan nəticələri nə vaxt elan olunacaq? - Açıqlama - Azinforum.az İnformasiya Portalı\nAna səhifə / Cəmiyyət / İmtahan nəticələri nə vaxt elan olunacaq? – Açıqlama\nİmtahan nəticələri nə vaxt elan olunacaq? – Açıqlama\nDİM-dən verilən məlumata görə, imtahanlar Bakı və Naxçıvan şəhərlərində keçirilib və saat 11.00-da başlayıb. İmtahan prosesinin idarə olunması üçün DİM-də operativ qərargah fəaliyyət göstərib, müntəzəm olaraq imtahanın keçirildiyi binalarla əlaqə saxlanılıb və imtahan prosesinin gedişi nəzarətdə olub.\nÖncəki “Mart ayına əfv, maya isə amnistiya gözləyirik”\nNövbəti “Moskva əvvəlki həyat tərzinə qayıdacaq”-Mer əmin etdi